Za dvije dionice Koridora „5C“ 140 miliona evra, evo kako će izgledati – Top Portal\nsubota 04 jula 2020 / 10:03\nMinistar finansija i trezora u Savjetu ministara Vjekoslav Bevanda i direktor Evropske investicione banke (EIB) za Sloveniju, Hrvatsku i zapadni Balkan Mateo Rivelini danas su u Sarajevu potpisali sporazum vrijedan 140 miliona evra namijenjenih za finansiranje izgradnje dvije dionice autoputa na Koridoru „5C“.\n„Drugi dio sredstava biće usmjeren na dionicu Poprikuše-Nemila u Zeničko-dobojskom kantonu ukupne dužine 5,5 kilometara, od čega će biti izgrađen dvocjevni tunel dužine 3,6 kilometara“, precizirao je Bevanda.\nIstičući važnost izgradnje autoputa na Koridoru „5C“, Bevanda je naveo da je u toku zaključivanje grant sporazuma u iznosu 11,7 miliona evra za dionicu Tarčin-Ivan.\nKredit, čiji je rok otplate 25 godina, uključujući grejs-period od šest godina, alociran je na Federaciju BiH (FBiH), a korisnik je Javno preduzeće „Autoceste Federacije“.\nNavodeći da su sredstvima EIB-a do sada u BiH izgrađena 82 kilometra autoputa na Koridoru „5C“, Rivelini je izrazio spremnost ove banke da i dalje sarađuje sa domaćim vlastima na izgradnji ovog važnog infrastrukturnog projekta.\nPotpisivanju sporazuma prisustvova je specijalni predstavnik EU u BiH i šef Delegacije EU u BiH Johan Zatler, koji je ukazao na potrebu ubrzanja dinamike gradnje Koridora „5C“, s obzirom na to da bi, prema nekim procjenama, za završetak Koridora sadašnjom dinamikom trebalo i do 28 godina.\nZatler je najavio da će uskoro s ciljem ubrzanja dinamike gradnje auto-puta na Koridoru „5C“ biti održan sastanak sa domaćim vlastima i potencijalnim finansijerima.


Novootvorena ustanova „Predah” na Savskom vencu jedna od najboljih u Evropi :: Gradska opština Savski venac\nNovootvorena ustanova „Predah” na Savskom vencu jedna od najboljih u Evropi\nZamenik gradonačelnika Beograda Goran Vesić, ministar za rad, zapošljavanje, socijalna i boračka pitanja Zoran Đorđević, sekretarka za socijalnu zaštitu Nataša Stanisavljević i članovi Veća opštine Savski venac Miloš Vidović i Strahinja Kukić prisustvovali su danas otvaranju organizacione jedinice „Predah” u okviru Centra za smeštaj i dnevni boravak dece ometene u razvoju na Savskom vencu.\nVesić je istakao da se ova ustanova po svojim karakteristikama, stepenu zaštite i komfora može porediti sa ovakvim objektima u najrazvijenijim zemljama sveta. On je naglasio da je želja bila da se danas, na Dan osoba sa autizmom, pošalje simbolična poruka i da se otvori ovaj objekat.\n– Objekat ima oko dve hiljade kvadrata, a u njega je uloženo oko 400 miliona dinara odnosno oko 3,5 miliona evra. Mi smatramo da je naša obaveza da pomognemo onima koji su drugačiji, da se osećaju ravnopravnim članovima našeg društva i to je najvažnija poruka koju danas treba da pošaljemo. Bez ozira na različitosti i na to da li neko od članova našeg društva ima određenih smetnji, on mora da ima istu podršku društva. Ovo je prvi objekat u kome osobe sa autizmom mogu da spavaju i provedu i do 45 dana godišnje – istakao je Vesić.\nDa bi se koristila ova usluga, potrebno je da se roditelji obrate centrima sa socijlani rad, to je uputni organ koji potom šalje korisnika u ustanovu „Predah”, navela je ona i dodala da se sve radi preko Centra za socijalni rad i rešenja matičnog centra.\nMinistar je potom uručio licencu za rad ovog objekta, naglašavajući da inspekcija nije imala nikakve dileme po tom pitanju.


“E-reciklaža” reciklirala skoro 13.000 tona opasnog otpada - juGmedia\nNIŠ- Preduzeće „Jugo-Impex E-reciklaža“ na dobrom je putu da ove godine reciklira skoro 13.000 tona elektronskog i električnog otpada, što je za 30 odsto više nego prošle godine, izjavio je direktor ovog preduzeća Ninoslav Milenković.\nPrema njegovim rečima „E-recilaža“ je kao produkt reciklaže elektronskog i električnog otpada ove godine izvezla na dalju preradu u Nemačku 30 tona freona i oko 30 tona kondenzatora, a u Holandiju 800 tona olovnog stakla.\n„Reč je o gasu i proizvodima koji veoma štetno deluju na životnu sredinu. Samo jedan kondenzator može da zagadi čitav ar zemlje“, istakao je Milenković.\nOn je naglasio da reciklažna industrija u našoj zemlji ima velike potencijale za razvoj ali problem i dalje predstavlja to što preduzeća koja se bave reciklažom opasnog otpada nadoknadu dobijaju otprilike 15 meseci nakon započetog posla.\n„Moramo tokom čitave godine da sami finansiramo prikupljanje i preradu opasnog otpada pošto se konkurs za isplatu nadoknade raspisuje se tokom godine, a sredstva dobijaju par meseci po okončanju konkursa“, istakao je Milenković.\nPrema njegovim rečima troškovi prikupljanja i reciklaže električnog i elektronskog otpada su izuzetno veliki, jer primera radi samo „E-reciklaža“ u lancu prikupljanja i prerade ima stalno angažovanih oko 1.500 ljudi.\nMilenković je najavio da će se „E-reciklaža“ pojaviti naredne godine na reciklažnom tržištu ne samo kao neko ko prikuplja i reciklira električni i elektronski otpad već i kao proizvođač mašina za reciklažu i rezervnih delova za ove mašine.\nOn je istakao da je ovo preduzeće uspelo da proizvede mašine koje po tehnologiji reciklaže koju koriste, ne zaostaju ni po čemu za nemačkom tehnologijom.\n„Uneli smo i neke inovacije u postojeću tehnologiju koju smo kupili od Nemaca, tako da možemo da je ponudimo kupcima na svetskom tržistu i pokažemo da srpska reciklažna na industrija može da se takmiči sa vodećim svetskim reciklažnim industrijama“, rekao je Milenković.\n„E-reciklaža“ trenutno jedina na Balkanu ima postrojenje koje omogućava da se tokom reciklaže uređaja koji sadrže freon, iz njih izvuče sav ovaj gas.\nUstanovljena književna nagrada „Duško Radović“


Vizija i misija – JKP Miloš Mitrović\nOsigurati kvalitetnu uslugu kada je reč o distribuciji pitke vode, kao i ostalim uslugama iz delatnosti preduzeća koja se kontinuirano unapređuju u skladu sa sistemom kvaliteta i potrebama korisnika i lokalne samouprave. Zadovoljstvo korisnika usluga garancija je kvalitetnih usluga našeg opstanka i poslovnog uspeha. Zadovoljstvo zaposlenih koji bi svojim radom trebali da doprinesu odličnom kvalitetu usluga i procesa rada, okruženje u kojem su svi zaposleni kvalifikovani i sposobni da obave poverene zadatke, održavanje infrastrukuture i kvalitetni uslovi rada, zaštita na radu i bezbedna radna sredina u skladu sa sigurnosnim zahtevima i zakonskom regulativom.\nNa temelju tehničko-tehnoloških i ljudskih resursa, principa ekonomske održivosti očekivanje osnivača i lokalne zajednice, stalnim unapređenjem kroz inovativnost i kreativnost, naša vizija je da budimo lider u pružanju kvalitetnih usluga u snabdevanju pitkom vodom i drugim komunalnim uslugama uz istovremeno očuvanje i unapređenje životne sredine, a na zadovoljstvo društvene zajednice i zaposlenih JKP'' Miloš Mitrović''.\nVrednosti kojima se rukovodimo su:\nKvalitet i usmerenost na potrošače: prepoznajemo potrebe naših potrošača i dajemo doprinos u ostvarivanju njihovih ciljeva, nudeći im visokokvalitetnu uslugu.\nProfesionalnost i odgovornost: u obavljanju poslova i zadataka zaposleni postupaju savesno i odgovorno, ispravno, pravedno, u skladu sa najvišim profesionalnim standardima, propisima i rokovima, izgrađujući pri tome odnose međusobnog poverenja i saradnje.\nEkološka osveštenost: temelj za buduće generacije gradiom zajedno sa lokalnom samoupravom štiteći životnu okolinu, brinući o kvalitetu života u zajednici u kojoj poslujemo i o održivom razvoju.\nTimski rad: pružanje kvalitetne usluge i stvaranje novih vrednosti za širu zajednicu rezultat je timskog rada. Zajedničkim delovanjem doprinosimo razvoju preduzeća, uz potpuno uvažavanje individualnosti svakog zaposlenog kao i posebnosti okruženja u kojem poslujemo.\nLični razvoj: svaki naš zaposleni poseduje potencijal i direktor preduzeća omogućava mu razvoj i usavršavanje. Posebno se ceni i podstiče razvoj ljudskih potencijala, u cilju stvaranja dodatne vrednosti za svakog pojedinca i preduzeća u celini.\nPri izradi plana glavna vodilja bila je misija preduzeća kao generalni cilj, a to je da svi naši potrošači imaju kontinuirano i kvalitetno snabdevanje higijensko ispravnu vodu za piće, kao i obezbeđeno odvođenje otpadnih voda u skladu sa važećim ekološkim standardima. Dugoročni cilj definisan je vizijom našeg preduzeća, koji je uzet je u obzir u definisanju ciljeva. Vizija JKP''Miloš Mitrović''je da postane uzor uspešnog preduzeća u Srbiji, sa savremenom tehnologijom, razvijenim ekonomskim i tehničkim sektorom, kvalitetnim kadrovima koji odgovorno i sa zadovoljstvom obavljaju svoj posao, tako da mogu odgovoriti na sve zahteve potrošača.\nKao temelj plana postavili smo sledće ciljeve:\nDa preduzeće posluje na održiv način;\nProizvodnja i distribuicja vode sa što manje gubitaka;\nOčuvati stabilnost i vitalnost sistema za vodosnabdevanje i odvođenje otpadnih voda;\nSmanjenje između zahvaćene i isporučene količine vode;\nŠirenje vodovodne i kanalizacione mreže;\nPoboljšanje efikasnosti dnevnog upravljanja na poslovima kvarova i optimizacija vodovodne i kanalizacione mreže;\nPoboljšati i proširiti održavanje javnih površina;\nPoboljšati ostali kvalitet komunalnih usluga;\nPovećati naplatu pruženih usluga i nastaviti unapređivanje komunikacije sa korisnicima;\nPovećati stepen zadovoljstva naših korisnika;\nBriga o zaštiti životne sredine;\nOčuvati standard zaposlenih redovnom isplatom zarada i drugih naknada u skladu sa ugovorom o radu i fiskalnom politikom Vlade Republike Srbije;\nZadovoljenje etičkih i socijalnih, i ciljeva IMS–a (integrisanog sistema menadžmenta).\nZa relalizaciju ovih ciljeva oslanjamo se na postojeću organizacionu strukturu na čelu koje je nadzorni odbor i generalni direktor. Mnogi zaposleni su učestvovali u izradi ovog poslovnog plana, u određivanju strateških ciljeva i određivanju aktivnosti koje će obezbediti njegovu uspešnu inplementaciju. Obzirom da je realizacija poslovnog plana velika šansa i preduslov održivosti ovog preduzeća, očekujemo od korisnika naših usluga i našeg osnivača da nam pruže podršku i na adekvatan način doprinesu uspehu Javnog komunalnog preduzeća ''Miloš Mitrović'' u skladu sa svojim obavezama.


Prognoze utakmica 07-01-2020\nTofas Bursa – Unicaja Malaga: Analiza utakmice\nTop 16 faza se nastavlja u okviru 7DAYS EuroCup takmičenja i u okviru Grupe H nas u utorak očekuje sasvim sigurno jedna vrlo interesantna utakmica, gde će domaća ekipa Tofas Burse da dočeka jednog od favorite ovog takmičenja, Špansku ekipu Unicaja Malaga. Turci su na fantastičan način uspeli da se kvalifikuju u Top 16 fazu, […]\nPrognoze utakmica 06-01-2020\nArsenal – Leeds United: Analiza utakmice\nDanas u okviru trećeg kola FA kupa igra se jedna vrlo interesantna utakmica u kojoj u London una stadionu Emirates domaća ekipa Arsenala dočekuje vodeću ekipu Championshipa, Leeds United. Imajući u vidu način na koji ove dve ekipe igraju ove godine, sasvim smo sigurni da nas očekuje jedna vrlo interesantna utakmica sap uno atraktivnih poteza. […]\nPrognoze utakmica 04-01-2020\nPoslednjih nekoliko utakmica koje smo tipovali iz Nemačke košarkaške prve lige, popularne BBL, bile su više nego uspešne, pošto smo krenuli u potragu za value linijama koje se sa vremena na vreme prikažu u ovoj vrlo zanimljivoj košarkaškoj ligi. U okviru 14-tog kola sastaju se prošlogodišnje najprijatnije iznenađenje lige, Rasta Vechta i šampion, koji i […]\nZadar – Mega Bemax: Analiza utakmice\nJedan od najinteresantnijih mečeva 14. kola ABA lige odigraće Zadar i Mega u dvorani „Krešimir Ćosić“. Oba tima su u grčevitoj borbi za opstanak, imaju po 3 ostvarene pobede, pa će pobednik ovog duela napraviti iskorak ka opstanku, a poraženi će se naći u još težoj situaciji od trenutne. Zadar je nakon tri poraza na […]\nNakon velike pobede protiv Barselone u Evroligi, Baskonija na svom parketu dočekuje Manresu, jednu od najslabijih ekipa Endesa lige ove sezone. Baskonija je imala mnogo problema od početka takmičarske godine, ali najviše se činilo da timu nedostaje samopouzdanja. Ceh je platio Velimir Perasović, a na njegovo mesto je došao Duško Ivanović pre deset dana. Iako […]\nNeko vreme nismo tipovali utakmice iz ABA Lige, prvenstveno jer smo smatrali da sportske kladionice rade sasvim solidan posao sa linijama hendikepa i totala u ovom regionalnom takmičenju, te je prilično teško pronaći value liniju da se opkladi na neku utakmicu. Međutim, danas na utakmici koja se igra u Beogradu, smatramo da postoji sasvim solidan […]\nPrognoze utakmica 02-01-2020\nNova godina donela je neke očekivane, ali i neke neočekivane rezultate za nas. Danas u okviru redovnog kola EuroLeague igra se jedna prilično zanimljiva utakmica u najavi, gde Anadolu Efes dočekuje uvek neugodnu ekipu Khimki. Kako mi tipujemo samo najsigurnije utakmice koje nam se sviđaju, ovo je jedna utakmica koja možda neće svima zvučati logično, […]\nBaskonia – Barcelona: Analiza utakmice\nU okviru 17. kola Evrolige, gledaćemo španski duel između Baskonije i Barselone. Baskijci trenutno proživljavaju najteže momente u dosadašnjem delu sezone. Nakon što je igra bila u velikom padu, uprava kluba je smenila Velimira Perasovića i imenovala Duška Ivanovića koji se po treći put vratio na klupu Baskonije. Ipak, Ivanović je na debiju doživeo pravu […]\nGottingen – Frankfurt Skyliners: Analiza utakmice\nPoslednji put kada smo tipovali utakmicu Nemačke košarkaške prve lige, popularne BBL, bilo je poslednjeg dana prošle godine i bili smo više nego uspešni, jer su kladionice žestoko promašile liniju na market za broj koševa što smo i iskoristili. Drugog dana nove godine nastavlja se takmičenje u ovoj interesantnoj košarkaškoj ligi i gledajući trendove, mi […]\nPrognoze utakmica 01-01-2020\nNewcastle – Leicester: Analiza utakmice\nNema odmora za timove koji igraju Premier League, pogotovo oko Božića i Nove Godine, kada se igra gotovo na svaka dva dana. Za Boxing Day igrali smo na utakmicu između Leicestera i Liverpoola, ali nismo bili dovoljno precizni, pošto Leicester nije uspeo da postigne pogodak, kao što smo mi to očekivali. Ipak, danas vidimo jednu […]


Obavezna oprema | SerbianForum\nVozači će morati (po nacrtu novog tehničkog pravilnika) da imaju zimske gume na pogonskim točkovima (ili pneumatike sa letnjim profilom ukoliko vozilo u opremi ima i lance ili druga odgovarajuća sredstva za povećanje trakcije pogonskih točkova) u toku zimske sezone koja traje od 15. novembra do 15. marta. U mnogim zemljama Evropske unije posedovanje sve četiri zimske ili letnje gume je obavezno, a predviđene kazne za kršenje ovih propisa su oštre. Zakonodavci su se opredelili za to da samo u toku zimske sezone vozači moraju da imaju zimske gume i to na pogonskim točkovima.\nZa traktore žuta rotaciona svetla\nNovi Zakon o bezbednosti saobraćaja donosi novine i za vozače traktora, Ministarstvo poljoprivrede pokreće kampanju „Sprečavanje nesreća i tragičnih događaja u poljoprivredi“ tokom koje će održati seriju predavanja poljoprivrednicima na tu temu.\nKampanja će biti organizovana u saradnji sa MUP-om i Poljoprivrednim fakultetom u Zemunu i profesorom dr Mićom Oljačom, trajaće godinu dana i biće održano 140 javnih tribina. Od 10. decembra, kada stupa na snagu novi zakon, vozači traktora pored postojeće saobraćajne signalizacije morati da imaju i specijalna rotaciona svetla i table.\nPrema podacima MUP-a tokom prošle godine bilo je 950 saobraćajnih udesa u kojima su učestvovali vozači traktora. U ovim nesrećama poginulo je 74, a povređeno 366 ljudi.\nVećina saobraćajnih nezgoda u kojima učestvuju traktori i druga poljoprivredna vozila dogodi se u proleće i jesen, kada ima najviše poljoprivrednih radova. Najčešći uzroci su nestručno i nesmotreno upravljanje posebno na šumskim putevima i putevima sa velikim nagibom, umor i konzumiranja alkohola i tehnička neispravnost vozila. Našim se drumovima svakodnevno kreće veliki broj traktora koji nemaju osnovnu svetlosnu opremu koja često bude polomljena tokom rada priključnih mašina. Sa uvođenjem pravila kakva postoje u svim zemljama EU to više neće biti moguće, a autori novog Zakona o bezbednosti saobraćaja očekuju da će obaveza postavljanja žutog rotacionog svetla na krov traktora naterati mnoge poljoprivrednike da vrate ili kupe traktorske kabine što će takođe povećati bezbednost budući da većina poginulih nastrada prilikom prevrtanja baš zato što nema kabinu.\nU Srbiji ima 120.000 registrovanih traktora, što znači da treba isto toliko rotacionih svetala, a njihova cena kreće se od 1.500 do 4.500 dinara. Računica kaže da će poljoprivrednici za novu signalizaciju morati da izdvoje oko dva miliona evra. Ukoliko to ne učine, a uključe se u saobraćaj, zakon propisuje kaznu od 5.000 dinara za fizičko lice dok za pravno lice ta suma ide od 100.000 do 800.000 dinara.


Zaustaviti javnu nabavku za vizuelni identitet EPS\nBeta 21. avgusta 2015. 15:15\nDemokratska stranka (DS) zatražila je danas zaustavljanje „nezakonite i štetne“ javne nabavke za novi vizuelni identitet Elektroprivrede Srbije, za šta je EPS u svom budžetu predvideo oko 40 miliona dinara.\n„Ko pri zdravom razumu misli da je u ovom trenutku glavni problem EPS-a vizuelni identitet – vrsta logoa i boja koverte u kojima će građanima stići računi za struju koji su pre dva meseca uvećani za 15 procenata novouvedenom akcizom?“, rekao ministar privrede vlade u senci DS-a Milan Stefanović na konferenciji za novinare u sedištu DS.\nOn je dodao da oko predviđene javne nabavke postoji još problema, i da subjektivnom procenom tima koji će dodeljivati posao svaka ponuda može da bude procenjena kao najbolja.\nPrema njegovim rečima, to ukazuje na mogućnost korupcije i unapred dogovorenih načina plasmana javne nabavke.\n„Svedoci smo da su Međunarodni monetarni fond i Fiskalni savet Srbije identifikovali upravo EPS kao javno preduzeće koje je, srednjoročno i dugoročno posmatrano, najveća pretnja fiskalnoj stabilnosti Srbije o kojoj se toliko govori u medijima ovih dana“, kazao je Stefanović.\nZašto je važna zaštita intelektualne svojine…


Izbor mrežne lokacije\nKada se prvi put povežete sa mrežom, morate da odaberete mrežnu lokaciju. Time se automatski podešavaju odgovarajuće postavke zaštitnog zida i bezbednosne postavke za tip mreže sa kojom se povezujete. Ako se povezujete sa mrežama na različitim lokacijama (na primer, mreža kod kuće, u lokalnom kafeu ili na radnom mestu), izbor mrežne lokacije može pomoći da osigurate da je računar uvek podešen na odgovarajući nivo bezbednosti.\nPostoje četiri mrežne lokacije: Odaberite opciju Kućna mreža za kućne mreže ili ako poznajete ljude i uređaje na mreži i imate poverenja u njih. Računari na kućnoj mreži mogu pripadati matičnoj grupi. Otkrivanje mreže je uključeno za kućne mreže što vam dozvoljava da vidite druge računare i uređaje na mreži i omogućava drugim korisnicima na mreži da vide vaš računar. Više informacija potražite u odeljku Šta je otkrivanje mreže?\nOdaberite opciju Mreža na poslu za male kancelarije ili druge mreže na radnom mestu. Otkrivanje mreže koje vam dozvoljava da vidite druge računare i uređaje na mreži i omogućava drugim korisnicima na mreži da vide vaš računar uključeno je po podrazumevanoj vrednosti, ali ne možete kreirati matičnu grupu niti joj se pridružiti. Više informacija potražite u odeljku Šta je otkrivanje mreže?\nOdaberite opciju Javna mreža za mreže na javnim mestima (kao što su kafići ili aerodromi). Ova lokacija je dizajnirana tako da računar ne bude vidljiv za druge računare oko vas i pomaže u zaštiti računara od zlonamernog softvera sa Interneta. Matična grupa nije dostupna na javnim mrežama, a otkrivanje mreže je isključeno. Ovu opciju bi trebalo da odaberete i ako ste sa Internetom povezani direktno bez korišćenja mrežne skretnice ili ako imate mobilnu vezu širokog propusnog opsega.\nDomenska lokacija na mreži se koristi za domenske mreže, na primer u velikim preduzećima. Ovaj tip lokacije na mreži kontroliše administrator mreže, te je nije moguće izabrati niti promeniti.\nAko znate da neće biti potrebno da delite datoteke ili štampače, najbezbedniji izbor je javna mreža.\nPromena mrežne lokacije\nIzaberite opciju Mreža na poslu, Kućna mreža ili Javna mreža, a zatim izaberite željenu mrežnu lokaciju.\nCentar za mrežu i deljenje\nIzbor opcije „Kućna mreža“ ili „Mreža na poslu“ promeniće konfiguraciju zaštitnog zida da bi se dozvolila komunikacija. To može predstavljati bezbednosni rizik. Više informacija potražite u odeljku Koji su rizici propuštanja programa kroz zaštitni zid?\nZašto je kućna mreža ili mreža na poslu bezbedna za povezivanje?\nDa biste osigurali bezbednost povezivanja sa kućnom mrežom ili mrežom na poslu, uverite se da ona ima sledeće:\nZa bežične mreže, bežičnu vezu šifrovanu pomoću standarda Wi-Fi Protected Access (WPA ili WPA2). (WPA2 je poželjna opcija jer je bezbedniji u odnosu na WPA.)\nZa sve mreže, zaštitni zid ili drugi uređaj sa protokolom prevođenja mrežne adrese (NAT), koji je povezan između računara ili bežične pristupne tačke i kablovskog ili DSL modema.\nMreža sa zaštitnim zidom ili uređaj sa NAT-om u preporučenom položaju\nViše informacija potražite u odeljcima Koji su različiti metodi za bezbednost bežične mreže? i Poboljšavanje bezbednosti mreže.\nNa koji način Windows zaštitni zid utiče na mrežne lokacije\nJavna mrežna lokacija blokira pokretanje određenih programa i usluga da bi pomogla u zaštiti računara od neovlašćenog pristupa dok ste povezani sa mrežom na javnom mestu. Ako ste povezani sa javnom mrežom i Windows zaštitni zid je uključen, neki programi ili usluge mogu vas pitati da im dozvolite da komuniciraju kroz zaštitni zid da bi ispravno radili.\nKada programu dozvolite da komunicira kroz zaštitni zid, to je dozvoljeno za sve mreže sa istom lokacijom koju ima mreža sa kojom ste trenutno povezani. Na primer, ako se povežete sa mrežom u kafiću i kao lokaciju odaberete opciju „Javna mreža“, a zatim deblokirate program za razmenu trenutnih poruka, taj program će biti deblokiran za sve javne mreže sa kojima se povežete.\nAko planirate da deblokirate više programa dok ste povezani sa javnom mrežom, razmislite o promeni mrežne lokacije u opciju „Kućna mreža“ ili „Mreža na poslu“. Moglo bi biti sigurnije da promenite ovu mrežu od toga da utičete na sve javne mreže sa kojima se povežete od tog trenutka. Međutim, imajte na umu da će računar biti vidljiv za druge na mreži ako izvršite ovu promenu što predstavlja bezbednosni rizik.


Početna / BIZNIS / Finale velikog nacionalnog takmičenja “Osiguraj znanje 2019”\nSana Life 12. februara 2019.\tBIZNIS, KATEDRA Ostavite komentar\nNa završnom takmičenju, koje je okupilo oko 100 studenata najvećih univerzitetskih centara Srbije, učestvuje 8 timova. Oni će 24 časa biti u specifičnom karantinu, bez komunikacije sa spoljnim svetom, sa zadatkom da pronađu rešenje za realne poslovne probleme u oblasti osiguranja. Rešenja će biti predstavljena stručnom žiriju koji će izabrati najbolji rad.\n“Cilj je bio da studenti učionicu i ispitne zadatke zamene realnim problemima iz prakse i da teorijska znanja primene za rešavanje stvarnih poslovnih izazova. Bilo je zanimljivo čuti kako mladi ljudi doživljavaju sektor osiguranja i kako bi oni pronalazili različita rešenja za sistemsko unapređenje naše industrije. Izuzetno sam ponosan na studente koji su se u velikom broju prijavili na prvo nacionalno takmičenje u oblasti osiguranja i koji su ozbiljno pristupili razmišljanju o ovoj oblasti”, kaže Duško Jovanović, generalni sekretar Udruženja osiguravača Srbije.\nOznakeFakultet Majdan nauka organiyacionih osiguranje osigurava;i studenti\nPrethodni “Novac je važan, ali ne i najvažniji”\nSledeći Dan zaljubljenih – ljubavni užitak uz dobar film


Mart 19, 2019 12:56\nVlahović ističe, povodom protesta, da je politička stabilnost neophoodna, ne samo za dovođenje stranih investitora, već i za razvoj domaćeg biznisa, povećanje domaćih privatnih ulaganja.\nU izjavi Tanjugu, na marginama skupa Mreže za razvoj poslovanja Jugoistočne Evrope (SEEBDN) u Beču, on je izrazio je uverenje da će, ako budemo imali prosečnu poljoprivrednu sezonu, a to znači bez naročitih suša I velikih kiša, Srbija istvariti u ovoj godini projektovani rast od 3,5 odsto.\n“Taj rast od 3,5 odsto nedovoljan je, međutim, za brzu konvergenciju sa prosečnim standardom EU. Za tako nešto potreban nam je rast od 5 ili 6 i više procenata, a da bi se on postigao neophodan je viši nivo investicija. U ovom trenutku nivo investicija u Srbiji je 19 odsto BDP-a, a za rast od 5 do 6 odsto potrebne su investicije na nivou od 25 odsto BDP-a. Treba povećati nivo ukupnih kapitalnih ulaganja, u putnu, železničku, vodoprivrednu, komunalnu infrastrukturu i s druge strane unapređenjem opštih uslova poslovanja, jačanjem institucija, ne samo onih koje regulišu tržište već i one koje se bave vladavinom prava, treba podstaći rast domaćih privratnih investicija », objasnio je on.\nPored političke stabilnosti u zemlji, koja je potrebna i u čitavom regionu, neophodno je, kako kaže, imati nesmetanu trgovinu, nesmetan protok robe i kapitala, radne snage.\nSamo na taj nacicn mogu se iskoristiti svi potencijali Zapadnog Balkana, dodaje Vlahović i ističe da bilo kakve političke barijere koje se postavljaju između zemalja ne koriste poslu, već mu samo štete.\n" Povećani politički rizik ne deluje dobro na potencijalne strane inevstitore. Povećan politički rizik može da bude rezultat političkih nemira u zemlji. Ali isto tako povećan politički rizik je prouzrokovan nedostatkom dovoljnog kvaliteta institucija i sprovođenja zakona", smatra on.\nVlahović se osvrnuo i na problem negativnih demografskih tendencija kako u Srbiji, tako i celom regionu, dodajući da je to još jedan negativan faktor.\n"Svake godine na desetine hiljada ljudi se manje rodi nego što umre. S druge strane dolazi i do migracija mladih, kvalifikovanih ljudi, a i stariji odlaze u razvijene zemlje EU, posebno od kada je Nemačka potpuno otvorila vrata za kvalifikovane kadrove", navodi Vlahović i skreće pažnju da više od 60.000 ljudi godišnje ode iz Srbije.\nProblem nedostatka ljudskog resursa sa kojim se vlada Srbije suočava, ali i sve druge zemlje regiona,smatra Vlahović,zahteva mnogo energičniju I oštriju borbu.\nOn ukazuje da je rešenje za ovaj problem u ulaganju u obrazovanje, bržim reformama, pre svega strukturnim, većem nivou investicija, većoj stopi rasta, koja će omogućiti brže približavanje standardu EU.\nSavez ekonomista SrbijeAleksandar Vlahovićinvesticije


"To je izvoz u poljoprivredi i prehrambenoj industriji veći za 13,9 odsto nego u 2020. godini koja je bila rekordna, tako da mogu da kažem da očigledno poljoprivreda samo ide gore", rekao je Nedimović tokom posete Kovinu i Beloj crkvi gde je razgovarao sa poljoprivrednicima.\nMinistar je podsetio da je izvoz u 2010. godini bio svega negde oko 1,08 milijardi dolara, što je dva i po puta manje nego sada.\nNedimovih je kazao da, naravno, postoje problemi u poljoprivrednom sektoru, pre svega u sektoru mlečnog i tovnog govedarstva, ali da se trude da intervencijama države pokušaju da neutrališu negativne efekte na tržištu.\n"Rezultati konkursa su objavljeni i u toku je žalbeni rok, a za nedelju dana biće obvjavljeni konačni rezultati konkursa," rekao je ministar.\nKako je istakao, u toku je konkurs 50,40,10 za stočare, koji podrazumeva 50 odsto granta, 40 odsto kreditne podrške i 10 odsto sopstvenog učešća, a kasnije će, kako je dodao, uslediti konkurs za ratare.\n"Ovo su mere koje itekako znače poljoprivrednicima", naglasio je Nedimović.\n"OTVORENA NOVA TRŽIŠTA ZA NAŠU POLJOPRIVREDU" Nedimović: Izvoz vredan 4,2 milijarde dolara


Bogoljub Karić: Kompleksan čovek u kompleksnoj ekonomiji - Quality Inspires\nMožete da ga volite ili mrzite, ali Bogoljub Karić je zauvek promenio istočnoevropsku ekonomiju; od uvođenja privatnog biznisa u komunističku političku strukturu, do pomaganja različitim malim preduzećima na tržištu Srbije. Pored toga što je ostvareni muzičar, filantrop i poznavalac umetnosti, Bogoljub Karić je osnivač i izvršni direktor najvećih multinacionalnih brendova na svetu, BK Grupa.\nBK Grupa je rođena kada je porodica Karić pregovarala sa jugoslovenskom vladom kako bi omogućila osnivanje privatne proizvodne kompanije – što je bilo nečuveno u tadašnjoj komunističkoj regiji. Ali, pošto je u zemlji došlo do nedostatka poljoprivrednih i industrijskih alata i mašina, uprkos jakim primedbama drugih socijalističkih država, na kraju je Vlada dala i opustila ranije strože zakonodavstvo kako bi obezbedila stalnu proizvodnju neophodne robe. Ovo je otvorilo vrata drugim privatnim preduzećima, i pomoglo je istočnoevropskoj privredi da uspeva na tržištu koje postaje sve više zapadnjačko.\nDanas je BK Grupa multinacionalna međunarodna korporacija s proizvodnim, telekomunikacijskim, medijskim, naučnim, finansijskim i međunarodnim trgovinskim odeljenjima. Štaviše, Dana Holdings (filijala BK Grupe) je jedna od najvećih svetskih kompanija za razvoj nekretnina, trenutno odgovorna za brojne projekte u vrednosti od više milijardi dolara širom istočne i zapadne Evrope. Najveći – izgradnja Minsk World-a – je stambeno-industrijski kompleks od 1.000 hektara, projektovan da ponudi više od 30.000 stanova i vila, kancelarijskih prostora, zabavnih i kulturnih centara i škola. Masivni centar će primiti nekoliko stotina hiljada stanovnika, radnika i posetilaca, koji zahtevaju modernizovanu infrastrukturu.\nMinsk World neće samo zapošljavati hiljade radnika i zahtevati resurse stotina firmi tokom izgradnje, postaće centar međunarodnih finansija, maloprodaje i drugih raznovrsnih poslovnih poduhvata, stvarajući nova radna mesta i pomažući izgradnji privrede u narednim decenijama.\nDok će zaostavština Bogoljuba Karića svakako biti kompleksna, njegov uticaj je podstakao istočnu Evropu na neverovatan finansijski rast, a njegovi inovativni projekti će i dalje pomagati u izgradnji jake i zdrave privrede.\nPrevious Post: « Great Ways To Make Money Online While Travelling\nNext Post: New Regulations to Be Followed by a Weed Delivery Service »


Dopisivanje: Odgovor državnog sekretara MUP-a Jane Ljubičić Zaštitniku građana – Balkanekspresrb.rs\nDopisivanje: Odgovor državnog sekretara MUP-a Jane Ljubičić Zaštitniku građana\n„OČIGLEDNO je da Zaštitnik građana Saša Janković, na najgori način i suprotno Ustavu i zakonima Republike Srbije, osporava ljudsko i zagarantovano pravo ministra unutrašnjih poslova Nebojše Stefanovića da zatraži pravdu na sudu, zbog grubih laži i nestina koje su iznete u nedeljniku NIN.\nOn je svojim tumačenjem tužbe nedvosmisleno pokazao da za njega postoje građani prvog i drugog reda i da prema Nebojši Stefanoviću kao građaninu nema iste aršine, već javno izražava svoju netrpeljivost.\nSkandalozno je da čovek koji mesečno zarađuje 400.000 dinara, kako bi štitio prava građana, osporava bilo kome pravo da zaštiti sebe na sudu. Iskreno se nadam da time ne želi da vrši pritisak na sudske organe, imajući u vidu da je postupak po ministrovoj tužbi u toku.\nVolela bih već jednom da Janković skine masku Zaštitnika građana sa lica i da jasno kaže koja je njegova uloga u društvu i šta su mu ciljevi. Tražim od njega, kad se već poziva na Zakon o Zaštitniku građana, da se malo bolje upozna sa istim i prestane da ga krši svojim očiglednim političkim angažovanjem.\nPodsetiću ga da član 10a nedvosmisleno kaže da Zaštitnik građana ne može davati izjave političke prirode, što on u kontinuitetu čini.\nUverena sam da će Tužilaštvo, koje je nadležno za vođenje istraga u našoj zemlji, do kraja rasvetliti slučaj Savamala i o tome obavestiti javnost“.(Press MUPA)♦\nTagsJana Ljubičić Nebojša Stefanović SašA Janković Zaštitnik građana\nEkspoze Premijera: Prestali smo sa besmislenim sukobima\nEkspoze Premijera: Štitićemo imovinu naših privrednih preduzeća i crkve na Kosovu


Vlasenica : Završena sanacija podova u svim učionicama, prvačići dobili učionice u objektu škole\nsreda, 12 februar 2020 11:51\nVlasenica - Sanacija podova u svih 27 učionica u centralnoj OŠ "Vuk Karadžić" u Vlasenici je završena a đaci prvaci su konačno dobili učionice u objektu škole. Direktorica vlaseničke osnovne škole Danka Milić Kezunović kaže da su opremljene dvije učionice sa pratećim dnevnim boravkom, kuhinjom i kupatilom i dodaje da je za prvačiće nastava prethodnih godina bila organizovana u predškolskoj ustanovi "Prvi koraci" u Vlasenici.\n"Imamo 67 prvačiča u centralnoj školi , oni su do sada nastavu pohađali u vrtiću i nisu se osjećali kao naši đaci. Opremanjem ovih učionica, oni su sada sa nama pod istim krovom, i to će umnogome olakšati rad" - kaže Milić-Kezunović.\nSanacija učionica u vlaseničkoj osnovnoj školi koštala je 120 000 KM a sredstva su obezbijeđena od Vlade Republike Srbije i Vlade Republike Srpske, te opštine Vlasenica napominje načelnik opštine Miroslav Kraljević i najavljuje nova ulaganja. "Planiramo da zamijenimo školski namještaj - stolove, stolice, koji nije mijenjan sigurno 50 godina. JaÂ sam već razgovarao sa nadaležnim institucijama o tome, trebaće nam puno novca jer ovo je velika škola. Takođe na proljeće bi trebalo uraditi i drenažu" - kaže Kraljević.\nZgrada Osnovne škole u Vlasenici izgrađena je 1964. a nastavu u školskoj 2019/2020 pohađa 690 učenika od prvog do devetog razreda.\nFinska na aerodromu raspoređuje pse koji otkrivaju korona virus


Dodon: Posle inauguracije Putina, Rusija i Zapad će naći zajedničke tačke - Sputnjik Srbija\nDodon: Posle inauguracije Putina, Rusija i Zapad će naći zajedničke tačke\n22:08 04.05.2018 Preuzmite kraći link\nMoldavija se zalaže za dijalog Rusije i Zapada, sadašnji geopolitički sukob mogao bi da bude prekinut nakon predsedničke inauguracije Vladimira Putina, rekao je predsednik Moldavije Igor Dodon za televizijski kanal NTV Moldova.\n„Mislim da će Rusija i Zapad posle inauguracije Vladimira Putina tražiti zajedničke tačke, zbog toga što sadašnji sukob nikome ne odgovara – ne može se geopolitički oponent saterivati u ćošak. Mislim da sve strane žele da se dogovore“, rekao je Dodon.\nMoldavski predsednik: Sa Rusijom, ili nas neće biti\nOn je naveo da se Moldavija zalaže za dijalog Rusije i Zapada, zato što želi da razvija odnose i s Rusijom, i sa Evropskom unijom, i sa SAD.\n„Nama taj dijalog odgovara, tako imamo više šanse da nas ne diraju i da nam ne smetaju, da nam umesto toga pomognu da rešimo problem Pridnjestrovlja. Nadam se da će dijalog početi“, dodao je predsednik.\nMoldavski lider je rekao da postoje važni signali koji najavljuju mogućnost dijaloga, a prvi među njima jeste ekonomski forum u Sankt Peterburgu koji će biti održan od 24. do 26. maja. Na njemu će, kako je rekao Dodon, učestvovati rekordan broj američkih korporacija.\nMoldavski predsednik je ranije rekao da njegova zemlja ne namerava da postane članica Evropske unije.\nDodon je na dužnost predsednika Moldavije stupio 23. decembra 2016. godine. U skladu sa svojim predizbornim programom, on namerava da obnovi strateško partnerstvo s Rusijom, da vrati moldavske proizvode na rusko tržište i da normalizuje saradnju u energetici.\nInauguracija ruskog predsednika biće održana 7. maja.\ninauguracija, Igor Dodon, Vladimir Putin, Moldavija, Zapad


Grad Zrenjanin - Dobri rezultati dobrovoljnih vatrogasaca u Zrenjaninu\nPočetna / Dobri rezultati dobrovoljnih vatrogasaca u Zrenjaninu /\nDobri rezultati dobrovoljnih vatrogasaca u Zrenjaninu\nČelnici grada – zamenik gradonačelnika Čedomir Janjić, sekretar Skupštine grada Milan Mrkšić i zamenik predsednika Skupštine Ljubomir Stanisavljev prisustvovali su danas svečanoj godišnjoj Skupštini Vatrogasnog saveza Grada Zrenjanina (GVS).\nTom prilikom moglo se čuti da dobrovoljna vatrogasna društva (DVD), njih 22 koja deluju pri GVS u toku ove godine imala su 108 intervencija, što je manje u odnosu na prethodne godine, iako su uslovi u kojima rade loši.\nDragan Jajić, sekretar GVS Zrenjanin rekao je da je tokom 2012. godine bilo 224 gašenja požara, a da je smanjenju broja intervencija ove godine umnogome doprinela preventiva, pre svega edukacije i razgovori sa ovdašnjim poljoprivrednicima.\nJajić je ukazao da su Dobrovoljna vatrogasna društva organizacije volontera i istakao da bi promenom Zakona o zaštiti požara mogle biti stvorene mogućnosti da se ona finansiraju iz budžeta, što bi bilo od velikog značaja, jer su trenutni uslovi u kojima rade loši.\n-Dobrovoljna vatrogasna društva postoje u svim naseljenim mestima, zadovoljni smo njihovim radom, ali su, primera radi, vozila stara više od 30 godina, o zameni i kupovini ne možemo ni da razgovaramo, ali ih moramo održavati, i tu ipak imamo veliku pomoć grada - dodao je on.\nPredsednik GSV Dragan Ćapin izrazio je zadovoljstvo ostvarenim rezultatima tokom ove godine i što se današnjem skupu odazvao veliki broj članova.\n-Sredstva koja smo iz gradskog budžeta dobili namenski su utrošena, a za sledeću godinu očekujemo više sredstava, što će omogućiti kvalitetniji rad i nadamo se da ćemo i proširiti saradnju sa dobrovoljnim vatrogasnim društvima koja ustvari i čine okosnicu Saveza – rekao je Ćapin.\nZamenik gradonačelnika Čedomir Janjić je istakao da je Gradska uprava prepoznala probleme DVD i ima nameru da im pomogne.\n- Znamo da su materijlno tehnička sredstva stara i želimo da pomognemo jer se u prethodnom periodu pokazalo da su bili od pomoći i profesionalnim jedinicama u sprečavanju daljeg širenja požara na terenu, po atarima, ali i naseljenim mestima, tako da smo za 2014. budžetom predvideli 5 miliona dinara, što je znatno više u odnosu na prošlu godinu - rekao je Janjić.\nOsim angažovanja u gašenju požara, ovdašnji dobrovoljni vatrogasci bili su aktivni i na polju edukacije, a učestvovali su i na brojnim takmičenjima među kojima je i ono održano u Francuskoj kada su činili veći deo državne reprezentacije.


Potpisani ugovori sa 15 novih korisnika Lokalnog fonda za razvoj poljoprivrede - JUGPRESS\nPotpisani ugovori sa 15 novih korisnika Lokalnog fonda za razvoj poljoprivrede\nU Vranju je danas „Fondacija Ana i Vlade Divac“ prezentovala rezultate rada devet Lokalnih fondova za razvoj poljoprivrede. Ujedno su potpisani ugovori sa 15 novih korisnika ovog fonda na lokalu.\nGradonačelnik Vranja Slobodan Milenković uručio je ugovore vlasnicima poljoprivrednih gazdinstava za korišćenje sredstava iz Fonda za razvoj agrara. Novac se može koristiti za proširenje stočnog fonda, nabavku mehanizacije i opreme, kao i repromaterijala.\n„Veoma sam ponosan što je grad Vranje među prvima u zemlji osnovao Lokalni fond za razvoj poljoprivrede, koji predstavlja još jednu podsticajnu meru i nastavak naše podrške razvoju sela i ruralnih mesnih zajednica. Ukupna vrednost fonda iznosila je 6 miliona dinara, od kojih je grad Vranje izdvojio 5, a Fondacija „Ana i Vlade Divac“ milion dinara. Nakon prvog javnog poziva za dodelu sredstava iz Fonda, ovu pomoć iskoristilo je 18 registrovanih poljoprivrednih gazdinstava sa područja grada Vranja, zahvaljujući kojoj su realizovali svoje inovativne ideje u oblasti poljoprivrede. Sada, sada ih je dobilo 15 novih korisnika“, rekao je Milenković.\nOn je dodao da Grad Vranje nikad više nije ulagao u seosku infrastrukturu nego sada i izrazio nadu da ovim potezima ohrabruju ljude, posebno mlade, da ostanu na selu, jer se od poljoprivrede i te kako može dobro živeti.\n„Do sada smo formirali 9 lokalnih fondova za razvoj poljoprivrede, ukupne vrednosti 30 miliona dinara. Kreirani su da budu fleksibilni i odgovore potrebama za finansiranje koji ne postoje preko drugih programa podrške, subvencija i slično. Od 2020. godine podržali smo 100 korisnika, koji su na ovaj način nabavljali raznu priključnu mehanizaciju, plastenike, sisteme za zalivanje, sadni materijal i drugo što je bilo potrebno da unaprede svoje gazdinstvo i na taj način obezbede sebi i svojoj porodici bolje uslove života“, rekao je Uroš Delić, menadžer projekta Fondacije „Ana i Vlade Divac“.\nKorisnici su mogli maksimalno da uzmu 300 hiljada dinara. Od toga, u roku od tri godine obavezni su da vrate 90 posto sredstava, a preostalih 10 odsto dobijaju bespovratno.\nNeki od vlasnika poljoprivrednih gazdinstava su rekli da su dobili maksimalni iznos, koji će iskoristiti za nabavku nove opreme i repromaterijala. Na bankarskom tržištu ovako povoljne uslove za vraćanje sredstava nisu mogli da dobiju nigde, ističu.\nFond, koji je u Vranju osnovan septembra 2021. godine, ima na raspolaganju najveći budžet, čime je postao jedan od najznačajnjih instrumenata za finansiranje poljoprivrednika i neposredno unapređenje njihovog života i uslova rada.\nLokalni fondovi realizuju se zajedničkim ulaganjima Fondacije „Ana i Vlade Divac“ i lokalnih samouprava, a korisnici su u obavezi da vrate iznos u roku od tri godine, bez kamate, kako bi novi proizvođači mogli da koriste sredstva u okviru narednih ciklusa projekata.\nPodrška je omogućena kroz projekat „Lokalni fondovi za razvoj poljoprivrede“ koji Fondacija sprovodi u okviru USAID Projekta za konkurentnu privredu.


Ekonomski razvoj opštine Bačka Palanka u 2018. godini\nNaslovna Društvo Privreda Ekonomski razvoj opštine Bačka Palanka u 2018. godini\nRaste broj zaposlenih, prosečna zarada u padu\nBAČKA PALANKA: Prema podacima Republičkog zavoda za statistiku, u opštini Bačka Palanka, u 2018. godini, registrovano je 14.405 zaposlenih prema opštini rada i 16.726 prema opštini prebivališta.\nNezaposlenih je, prema podacima Nacionalne službe za zapošljavanje, bilo 4733. U periodu od 2016. do 2018. godine porastao je broj zaposlenih.\nBroj nezaposlenih se u isto vreme smanjuje pa je tako u 2018. godini bilo 2601 nezaposlena žena i 2132 nezaposlenih muškaraca. Na broj nezaposlenih ipak, utiče više faktora kao što su, između ostalog, ekonomske migracije, dugoročno negativan prirodni priraštaj…\nPogledaj: Demografske prilike u opštini Bačka Palanka u 2018. godini\nOd ukupnog broja nezaposlenih, najveći procenat je onih starosti od 30 do 54 godine, čak 60%.\nKada je u pitanju prosečna zarada u opštini Bačka Palanka, u 2018. godini primetan je pad od skoro 5000 dinara u odnosu na 2017. godinu. Bačkopalančani su u 2018. godini zarađivali u proseku 45.376 dinara bez poreza i doprinosa.\nU opštini Bačka Palanka u 2018. godini zabeležen je i pozitivan trend osnivanja firmi, kako privrednih društava tako i preduzetnika. Prema podacima Agencije za privredne registre u 2018. godini registrovano je 193 nove preduzetničke firme, a ugašeno 161, a kada su u pitanju privredna društva, ugašeno je 17, a osnovano novih 35.\nbroj nezaposlenih u bačkoj palanci\nekonomski razvoj opštine Bačka Palanka\nPrethodni tekstDemografske prilike u opštini Bačka Palanka u 2018. godini\nSledeći tekstU ponedeljak smanjen pritisak vode\nBačka Palanka: Za mesec dana 121 lice zatražilo upis u evidenciju NSZ


Uposlenim u ustanovama kulture plaća povećana za 5 posto - Naša riječ Zenica\nUposlenim u ustanovama kulture plaća povećana za 5 posto\nUpisna politika i stipendiranje\nResorni ministar Spahija Kozlić rekao je da je usvojeno desetak programa, a uz to je utvrđena Upisna politika na Univerzitetu u Zenici te Politika stipendiranja i smještaja studenata u studentske domove na području ZDK-a. “Nakon usvajanja ovih programa, odmah ćemo krenuti u realizaciju”, najavio je Kozlić.\nTransfer za institucije kulture povećan je za 200.000 KM, a što će biti raspoređeno za povećanja plaća zaposlenim u tim institucijama. Kozlić je naveo da će plaće uposlenim u svih 16 institucija kulture linearno biti povećane za pet posto.\n“Planirali smo da to u budžetu za ovu godinu bude malo veći iznos, međutim, dogovorom o povećanju plaća zaposlenima u policiji, pravosuđu i organima uprave, nismo u ovom momentu mogli to uraditi. Ali, ukoliko dođe do rebalansa budžeta i ukoliko se usvoje izmjene Zakona o pripadnosti javnih prihoda FBiH, nastojat ćemo dodatno povećati ovaj transfer, kako bi plaće zaposlenih u institucijama kulture bile dodatno povećane”, kazao je Kozlić.


Iz Mešihata IZCG saopćili su da je u Beranama toj vjerskoj zajednici sva vakufska imovina, osim vakufske kuće, oduzeta\nMešihat Islamske zajednice (IZ) u Crnoj Gori apelirao je danas na Skupštinu općine Berane da preispita odluku da, kako se navodi, oduzme muslimansko groblje u tom gradu, prenijela je agencija Anadolija.\nLokalni parlament donio je odluku da se muslimansko groblje u Beranama dadne na upravljanje komunalnom preduzeću, što je ključni faktor nesuglasice između IZ i općine.\nIz Mešihata IZCG saopćili su da je u Beranama toj vjerskoj zajednici sva vakufska imovina, osim vakufske kuće, oduzeta. Kako se navodi, oduzeto im je i groblje, na čijem je mjestu sada autobuska stanica, kao i brojni drugi vakufi u centru grada.\n“Porušene su im sve gradske džamije. S ovakvim odlukama treba pričekati dok se ne donese Zakon o restituciji vakufske imovine, kada bi se IZ vratila oduzeta imovina i kada bi mogla nastupiti implementacija Zakona o komunalnim djelatnostima”, navodi se u saopćenju Mešihata IZ u Crnoj Gori koje je prenijela agencija Anadolija.\nSlabljenje i asimilacija\nUpozorava se da će u protivnom doći u situaciju da se i ono malo vakufske imovine koja je ostala prepusti nacionalizaciji, a Medžlis IZ Berane gašenju.\n“Ovaj Medžlis je ranije značajnim sredstvima, prikupljenim uglavnom dobrovoljnim prilozima, čvrstim materijalom ogradio čitavo groblje, a tada su troškovi prevazilazili tržišnu vrijednost zemljišta i u skladu šerijatskih odredbi donio Pravilnik o ukopu umrlih i na taj način pružao vjerske usluge muslimanima”, piše u saopćenju Mešihata.\nKako navode, ne žele vjerovati da donošenje takve odluke ima za cilj slabljenje i, u krajnjem slučaju, asimilaciju muslimana Bihora, koji su dio svih pozitivnih procesa i na lokalnom i na državnom nivou.\n“U tom slučaju očekivali smo da Skupština opštine zaštiti muslimansku zajednicu, a ne da podrijeva multikonfesionalnost Berana”, dodaje se u saopćenju.\nNavodi se da će IZ inicirati sjednicu Komisije za implementaciju Ugovora od zajedničkog interesa između Vlade Crne Gore i IZ u Crnoj Gori, na kojoj će se raspravljati o problemu koji predstavlja provođenje spornog zakona.\nProšle sedmice, kako je prenijela Radiotelevizija Crne Gore, predsjednik IZ Berane Rifat Ličina rekao je da je, u slučaju da se ne promijeni Odluka Skupštine Općine Berane o oduzimanju muslimanskog groblja u tom gradu i vrati na upravljanje i nadležnost Islamskoj zajednici, zajednica spremna na razne vidove protesta i građanske neposlušnosti.\nReakcija iz Općine\nReagirala je i prozvana Općina Berane saopćenjem izdanim također prošle sedmice “povodom neistinitih, tendencioznih i zlonamjernih tvrdnji koje su objavljene u pojedinim medijima da je Opština Berane navodno donijela odluku o oduzimanju vlasništva nad Muslimanskim grobljem Islamskoj zajednici”.\nRekli su da je na sjednici Skupštine općine Berane 9. septembra usvojen prijedlog Odluke o održavanju javnih grobalja, kapela i sahranjivanju na teritoriji općine.\n“Sam naziv odluke upućuje na to da se ne radi o oduzimanju ili otimanju vlasništva nad novim muslimanskim grobljem bilo kome, već se stvorila potreba da se odluka koja je ranije regulisala ovu oblast uskladi sa Zakonom o komunalnim djelatnostima koji je donijela Skupština Crne Gore”, navodi se u saopćenju na sajtu općine.\n“Da bi isključili bilo kakvu politizaciju ili davanje ovom neke druge konotacije, ističemo da Islamska zajednica Berane nije mogla da bude vlasnik na pomenutoj parceli, ne zato što joj to Opština Berane nije dozvolila već zato što je Zakonom o državnoj imovini propisano da su groblja lokalna dobra u opštoj upotrebi kojima raspolažu opštine. Ovim završavamo svaku dalju polemiku u vezi vlasništva na katastarskoj parceli na kojoj se nalazi novo muslimansko groblje.”\nZar Bajram i ne bi trebao biti upravo to: prilika da se vratimo sebi i u sebi potražimo ono najbolje?


Dveri Vranja: Zabrinutost za Obradovićevo zdravlje | VRANJENEWS\nDveri Vranja: Zabrinutost za Obradovićevo zdravlje\nPovodom štrajka glađu predsednika stranke Boška Obradovića, Gradski odbor Srpskog pokreta Dveri u Vranju oglasio se u petak saopštenjem za medije u kome se izražava zabrinutost za Obradovićevo zdravlje.\n- Zabrinuti smo, iako se on za sada oseća dobro, ali je on pre svega, otac, suprug, sin i brat, a tek onda i opozicioni političar.\nTaj čin, njegova je lična žrtva i breme koje je poneo umesto svih nas, građana Srbije, u borbi za demokratsku i suverenu Srbiju.\nTo je žrtva koja treba da doprinese prevazilaženju krize koja je nastala neodgovornom politikom vladajućeg režima - navodi se u saopštenju.\nDodaje se da su izbori zakazani za 21. jun "antiustavni, nedemokratski i zdravstveno nebezbedni".\n- Zahtevamo od predstavnika vlasti da se započne sa ozbiljnim političkim dijalogom i da time prestanu razlozi za štrajk glađu Boška Obradovića.\nTražimo da Ustavni sud hitno reaguje na protivustavne izmene izbornih zakona 40 dana pred izbore i poništi započeti proces, čime bi izbori bili pomereni.\nTo bi smirilo narasle tenzije i građanske sukobe i otvorilo put za normalizaciju političkog života u Srbiji.\nPodržavamo, takođe, i miran i nenasilan gandijevski protest koji je najavljen za nedelju, 17. maj u 17 časova ispred Doma Narodne skupštine u Beogradu kao podrška narodnim poslanicima Bošku Obradoviću i Ivanu Kostiću koji štrajkuju glađu već šest dana.\nNe samo kao članovi Dveri, već pre svega kao ljudi osećamo obavezu da budemo tamo i podržimo ljude koji prinose ličnu žrtvu da bi svima nama bilo bolje - navodi se u saopštenju Dveri Vranja.


Počeo sa radom zajednički sekretarijat Kosova i Albanije | KoSSev\nPočeo sa radom zajednički sekretarijat Kosova i Albanije\nSubota 26. novembar 2016, 18:00\nZajednički sekretarijat Kosova i Albanije počeo je sa radom u petak, saopšteno je iz kosovskog MSP-a. Početak rada ozvaničili su sastankom zamenik ministra spoljnih poslova Kosova, Valjon Murtezaj i njegova albanska koleginica, Ogeta Barbuluši. Odnosi između dve "zemlje" su stekli novu dimenziju strateškog partnerstva, što "utire put za institucionalne bilateralne odnose na svakom polju", ocenio je Murtezaj.\nKako navode iz kosovskog ministarstva spoljnih poslova, ideja o zajedničkom sekretarijatu proizašla je sa trećeg sastanka vlade Albanije i Kosova, a za cilj ima "pronalazak najboljih modela za sprovođenje obaveza sa njihovih zajedničkih sastanaka".\n"Ovaj sastanak, pre svega, potvrđuje i zajedničku posvećenost i političku volju da se ojača sveobuhvatni okvir saradnje naše dve zemlje, u cilju stvaranja otvorenog prostora za interakciju u idejama, kapitalu, trgovini, inovacijama i u bilo kojoj drugoj oblasti od zajedničkog interesa," rekao je Murtezaj, dodajući da "obe zemlje i dalje imaju mnogo prostora za rast u cilju sveobuhvatnog razvoja".\nSa druge strane, ministarka spoljnih poslova Albanije, Ogeta Barbuluši, pohvalila je saradnju u različitim oblastima, navodeći da je sekretarijat međuinstitucionalni mehanizam za koordinaciju.\n"Cilj Sekretarijata je koordinacija, ali on ima i ulogu priprema za naredni sastanak dve vlade," rekla je Barbuluši.\nTreća sednica vlada Kosova i Albanije održana je početkom juna, a nakon onih 2015. i 2014. godine. Tokom ovih sastanaka potpisana je i "Deklaraciju o strateškom partnerstvu i saradnji", na osnovu koje se odvija potpisivanje dodatnih sporazuma, kao što je onaj o zajedničkom obrazovnom sistemu. Istovremeno, otvoren je i zajednički konzulat u Minhenu, Bariju i Milanu, novi carinski punkt između Kosova i Albanije, dok albanski zvaničnici lobiraju za nova priznanja Kosova.


Udovički: Broj zaposlenih se mora smanjiti – Nadlanu.com\nUdovički: Broj zaposlenih se mora smanjiti\nObjavljeno 31. avg 2014. / 08:08:49\nPodsticaji će, kako je objasnila, da motivišu ali i sankcionišu broj službenika u državnoj i lokalnoj samoupravi, izjavila je danas u Užicu potpredsednica Vlade i ministarka državne uprave i lokalne samouprave Kori Udovički.\n"Nije toliki problem u lokalnim samoupravama, kada se izuzmu javna preduzeća, u prevelikom broju zaposlenih, nego je problem da li je taj broj adekvatan. Broj zaposlenih se mora smanjivati, ali se prvenstveno mora promeniti način na koji u ovom trenutku ograničavamo nova zapošljavanja. Zakonska regulativa je vrlo kruta i dovodi do neracionalnog ponašanja", rekla je Udovički posle sastanka sa predsednicima opština Zlatiborskog okruga.\nMinistarka je navela da je pokrenuta inicijativa da se izmenom postojeće Uredbe omoguće podsticaji lokalnim samoupravama, kako bi se ponašale racionalnije i zapošljavale samo potreban kadar.\nUdovički najavljuje: Otkazi u javnom sektoru od početka 2015.\nUdovički: Unaprediti državnu upravu\nKori Udovički novi savetnik u Vladi Srbije\n"Ministarstvo će tu inicijativu predočiti Vladi, jer ne vredi da pokušamo nekoga da disciplinujemo, ako mu nismo dali jasne radne zadatke. Moramo postaviti prioritete kroz Sekretarijat za javne politike, koji je uspostavljen formiranjem nove Vlade. Moramo da racionalizujemo i pojačamo delotvornost svih delova javne uprave", naglasila je Udovički.\nOna se danas u Užicu sastala sa predsednicima svih opština Zlatiborskog okruga i grada Užica, sa kojima je razgovarala i o problemima finansiranja lokalnih samouprava, nejasnoćama u vezi sa kriterijumima na koji način se prebacuju transferi lokalnim samoupravama i o razlozima zbog čega se deo PDV-a od poreza ne zadržava u opštinama.\nPo obećanju ministarke Udovički, sve ove teme biće razmatrane u ministarstvu prilikom izrade Zakona o finansiranju lokalnih samouprava.


Ekonomija - datum: 2018-09-29 DELEGACIJA CG UČESTVOVAĆE NA SAMITU 100 BIZNIS LIDERA U BEOGRADU Digitalna transformacija\nDelegacija Crne Gore učestvovaće na regionalnom skupu poslovnih lidera i najviših političkih zvaničnika zemalja regiona, Samit 100 biznis lidera jugoistočne Evrope, koji počinje u ponedjeljak u Beogradu. Crnu Goru će na dvodnevnom samitu predstavljati predsjednik Atlas grupe Duško Knežević, potpredsjednik Skupštine Branimir Gvozdenović, predsjednik Asocijacije menadžera Crne Gore Budimir Raičković, kao i predstavnici Luštice bej i Atlas fondacije.\n– Centralna tema Samita 100 biće digitalna transformacija, kako iskoristiti četvrtu industrijsku revoluciju kao odskočnu dasku i na taj način učiniti kvantni skok do razvijenog i globalno konkurentnog regiona – piše u saopštenju Atlas grupe.\nGvozdenović i Knežević će učestvovati na panelu koji će se baviti time kakvi rezultati bi mogli da imaju pravi uticaj na region.\nSamit 100 biznis lidera je prvi i jedinstven skup takve vrste u regionu i zamišljen je kao platforma za privredno povezivanje i konkretan doprinos biznis lidera političkim naporima usmjerenim na unapređenje ekonomske saradnje i konkurentnosti regiona.\nCrna Gora je 2013. godine bila domaćin Samita 100 biznis lidera jugoistočne Evrope.D.M.


Blizzard ponovo udara na Twitch čet toksičnost kod Overwatch takmičenja - RUR Esports\nHome - eSports - Blizzard ponovo udara na Twitch čet toksičnost kod Overwatch takmičenja\nBy Sawovsky 29/12/2018\nUkoliko pratite Overwatch kompetitivnu i esport scenu, verovatno vam je poznato koliko, skoro pa krstaški, Blizzard udara po onima koji unose bilo kakav oblik, po Blizzardu, neprimernog ponašanja.\nOsim što je veliki broj Twitch naloga često banovan sa zvaničnih kanala zbog neprimernog komentarisanja, Blizzard se ne šali ni sa igračima, pa su mnogi često bili predmet disciplinskih mera zbog bilo kakvog ponašanja koje može da ugrozi “čistu” sliku takmičenja i kompanije.\nMožda je i najbanalniji primer situacija gde je čuveni Pepe zabranjen u Overwatch Ligi.\nBlizzard sada pre početka nove OWL sezone preuzima dodatne mere koje će biti sprovedene već sada, dok traje Overwatch Contenders, takmičenje koje predstavlja ulaznu tačku za sve nadobudne igrače želje igranja u OW Ligi.\nNaime, Blizzard će od sada od svakog ko želi da komentariše nešto u četu prilikom OW takmičennja, tražiti da poveže svoj Battle.net nalog sa Twitch nalogom.\nNije tačno objašnjeno na koji način će ovo pomoći da se napravi “zdrava atmosfera”, ali verujemo da će Blizzard na ovaj način moći i direktno da kazni nekog iz publike i na njihovom Battle.net nalogu, tako da je ovo svakako ozbiljan korak i potencijalno nešto sa čime ljudi u četu ne bi trebalo da se igraju ukoliko su im dragi njihovi Battle.net nalozi.


FZO RS: Od juna novi pravilnik o pravu na medicinska sredstva :: Dešavanja u Bijeljini ::\n27. maj 2020. / 12:01\nFZO RS: Od juna novi pravilnik o pravu na medicinska sredstva\nNa inicijativu Fonda zdravstvenog osiguranja /FZO/ Republike Srpske i u saradnji sa predstavnicima udruženja pacijenata radi se na izmjenama Pravilnika o pravu na medicinska sredstva koji bi trebalo da znatno pojednostavi procedure i proširi prava iz ove oblasti, a trebalo bi da počne da se primjenjuje početkom juna.\nTim povodom danas je organizovan sastanak sa predstavnicima udruženja pacijenata koji su pohvalili Fond zdravstvenog osiguranja koji je, kako su naveli, u većini slučajeva uvažio njihove zahtjeve, a sve radi toga da se osiguranicima Fonda maksimalno poboljša dostupnost medicinskih sredstava, saopšteno je iz Fonda.\nIz FZO poručuju da je današnji sastanak nastavak kontinuirane saradnje Fonda sa predstavnicima nevladinih orgnizacija, radi unapređenja zdravstvene zaštite osiguranih lica.\n– Fond je nastojao da u skladu sa finansijskim mogućnostima uvaži prijedloge svih udruženja pacijenata, pa nacrt izmjene pravilnika, između ostalog, predviđa skraćenje rokova za dobijanje novog medicinskog sredstva, pojednostavljenje procedura kod dobijanja mnogih pomagala, proširenje prava, posebno u smislu ukidanja starosnih ograničenja kod pojedinih medicinskih sredstava i slično – navodi se u saopštenju.\nDirektor Fonda zdravstvenog osiguranja Republike Srpske Dejan Kusturić ukazao je na važnost saradnje sa nevladinim organizacijama, jer su institucije, kako je rekao, jedino mjesto gdje se može govoriti o svim eventualnim problemima i načinima kako da se oni riješe.\n– Naš cilj je da radimo zajedno i da budemo partneri u unapređenju zdravstvene zaštite i mnogo bolje dostupnosti zdravstvenih usluga. I na ovom primjeru smo dokazali da nismo nijemi na zahtjeve naših osiguranika, jer smo nastojali da u ovim izmjenama obuhvatimo sve kategorije osiguranika i drago nam je da su predstavnici udruženja pacijenata to i prepoznali – dodao je Kusturić.\nPredstavnici udruženja na sastanku su, između ostalog, podržali inicijativu FZO-a za izmjene Zakona o javnim nabavkama BiH koji na isti način tretira lijekove i medicinska sredstva i svu ostalu robu.\nPredstavnici udruženja pacijenata su saglasni da je potrebno ograničiti maržu na medicinska sredstva, jer bi samo tako pacijenti ubuduće mogli da dobijaju kvalitetnije medicinsko sredstvo.\nIz Saveza sa slijepa lica Republike Srpske ističu da nije u redu da neko na račun Fonda ili svih pacijenata od koji su mnogi invalidi dodatno zarađuje.\n– Mnoga medicinska sredstva su upravo zbog neuređene marže mnogo skuplja, dok je kvalitet pomagala i dalje isti. Zato je važno da se podrži inicijativa koja će regulisati maksimalnu maržu, a kako bi Fond mogao da ostvari dodatne uštede koje bi usmjerio ili na liječenje pacijenata ili na proširenje prava kada su u pitanju medicinska sredstva, što je za nas posebno značajno – navode iz Saveza


Od 14. januara počinje RETROGRADNI MERKUR: 3 znaka koja treba najviše da strepe od kosmičke drame i temeljnih promena - PRess Serbia | PR PRess team\nZa one koji veruju u astrologiju ne postoji strašnija sintagma od “retrogradni Merkur”, a ovakvo prividno kretanje prve planete Sunčevog sistema ponovo nam počinje 14. januara i trajaće sve do 4. februara.\nAstrolozi kažu da će u periodu pred nama na svako polje života uticati retrogradni Merkur. kroz ovu planetu izražava se ljudska svest, a kada se on naizgled kreće retrogradno smanjuje se mentalna aktivnost, menja način razmišljanja, pa i oni koji nisu skloni ogovaranju umeju da se zanesu u tome ili da prave greške poput toga da ne isključe peglu pre izlaska iz stana i sl. Ovo je vrlo teško razdoblje za odlučivanje, presudne momente, papirološke začkoljice, sve što nosi sa sobom neku konačnost.\nMeđutim, i to zavisi od znaka do znaka — neki će jedva osetiti predstojeći retrogradni Merkur, a neki će ga dobro upamtiti… Ako pitate astrologe, on će najviše uticati na sledeće znakove.\nKako vašim horoskopskim znakom vlada kuća novca i finansija, možete da očekujete porast napetosti na poslu. Retrogradni Merkur može da naruši kuću karijere (desetu), ali i kuću filozofije (devetu), pa nekim Bikovima može da se desi da se zapitaju da li je ono što rade za život u skladu s njihovim ličnim uverenjima.\nTo je samo jedan od razloga zašto Bikovi mogu da očekuju neočekivano, a retrogradni Merkud pravi trigon s Uranom, zbog čega su pre njima velike promene i potresi na svim životnim poljima.\nRetrogradni Merkur mogao bi da pogodi vašu kuću identiteta (prvu) i novca (drugu), pa je ovo vreme za opreznu samorefleksiju. Ako se ne osećate bezbedno u svom okruženju ili mislite da vas neko pritiska, napravite korak unazad i dobro promislite o svemu.\nJarčevi moraju da razmisle ko i šta im je važno u životu i da komuniciraju bolje s najbližima. Pripadnici ovog znaka već su odlični analitičari i neko ko ume da sagleda situaciju, a retrogradni Merkur to pojačava dvostruko.\nU narednom periodu Vodolijama bi uticajem retrogradnog Merkura mogle da budu pogođene prva kuće, ona koja govori o pravom sebi i identitetu, i dvanaesta, koja se tiče braka, doma, ljubavi. On će vas naterati da razmislite o tome kako se izražavate, a možda ćete se osetiti nesvaćeno — čak i više nego inače — dok pokušavate da se samoidentifikujete i kažete jasno šta mislite.\nOvo nije period kada treba da donosite krupne odluke i postavljate sebi velike ciljeve, već da pripazite na to šta iznosite u svet. To, za tako napredan tip čoveka kakva je Vodolija, nije baš najzabavnije i nije u vašoj prirodi, ali takve su vam astrološke prilike.\nTagoviastrologija BIK horoskop jarac retrogradni Merkur Vodolija zvezde


NASTAVLJENA HAPŠENJA "Pala" još dva dilera u Banjaluci | Banjaluka.net\nNASTAVLJENA HAPŠENJA “Pala” još dva dilera u Banjaluci\nBanjalučka policija izvršila je danas pretres na dvije lokacije na području grada Banjaluka, sa ciljem suzbijanja proizvodnje i prometa opojnih droga, i uhapsila dva lica, rečeno je u Policijskoj upravi Banjaluka.\nKako “Nezavisne” nezvanično saznaju, uhapšeni su Luka Tomašević (26) i Đuro Bjelovuk (38) iz Banjaluke, obojica od ranije poznati policiji.\nPrema nezvaničnim informacijama, oni su poznati po trgovini drogom, ranije su hapšeni i osuđivani.\nTokom pretresa pronađeni su i izuzeti predmeti koji će poslužiti kao dokaz za izvršenje krivičnog djela “Neovlaštena proizvodnja i promet opojnih droga”, a dalje mjere i radnje prema uhapšenima preduzimaće se po instrukciji dežurnog okružnog javnog tužioca banjalučkog Okružnog javnog tužilaštva.\nPretres je izvršen u saradnji sa Upravom za organizovani i teski kriminalitet MUP-a RS.


Beta 5. maja 2021. 18:55\nU Osnovnom sudu u Ivanjici danas je nastavljeno sudjenje za pogibiju dvojice radnika fabrike namenske industrije „Milan Blagojević“ u Lučanima jula 2017. godine, svedočenjem bivšeg radnika Marka Mitrovića koji je optužio rukovodstvo firme da je od njega tražilo da izmeni prvobitni iskaz.\nKako je preneo portal N1, Mitrović je na današnjem ročištu rekao da je menadžment firme bio ljut na njega zbog izjave koju je odmah posle nesreće dao policiji a u kojoj je naveo da je čuo kada je Milomir Milivojević pozvao Milojka Ignjatovića da mu pomogne da sa elektro voza spuste bure sa eksplozivnim otpacima.\nMitrović je naveo da je posle toga video obasjan magacin i da je odmah istrčao napolje kao i da je potom video Ignjatovića koji je po njegovim rečima, „potpuno izgoreo“.\nDodao je da ga je pre davanja iskaza tužiocu, pozvao direktor firme Radoš Milovanović sa zahtevom da promeni iskaz i kaže kako su radnici stradali jer su ispustili bure.\nU lučanskoj fabrici su jula 2017. godine su od eksplozije baruta poginula dva radnika, a optuženi su direktor Radoš Milovanović, rukovodilac pogona Raketna goriva Vladimir Lončarević i rukovodilac sektora Bezbednost i zaštita na radu Tomo Stojić koji su negirali su krivicu.\nSudjenje je počelo 3. oktobra 2019. godine, a nastavak je, od novembra 2020. godine, četiri puta odlagan zbug bolesti optuženih.


Iz SIPA-e: Na zahtjev Komšića vršimo provjere Zorana Tegeltije - Narod.ba\nDržavna agencija za istrage i zaštitu (SIPA) vrši sigurnosne provjere za Zorana Tegeltiju, potvrđeno je za Patriju iz SIPA-e. Zoran Tegeltija, kandidat za predsjedavajućeg Vijeća ministara BiH još nije imenovan od strane Predsjedništva BiH, ali je predsjedavajući Predsjedništva BiH Željko Komšić 19. avgusta poslao zahtjev za sigurnosne provjere Tegeltije. „Državna agencija za istrage i zaštitu zaprimila je […]\nDržavna agencija za istrage i zaštitu (SIPA) vrši sigurnosne provjere za Zorana Tegeltiju, potvrđeno je za Patriju iz SIPA-e. Zoran Tegeltija, kandidat za predsjedavajućeg Vijeća ministara BiH još nije imenovan od strane Predsjedništva BiH, ali je predsjedavajući Predsjedništva BiH Željko Komšić 19. avgusta poslao zahtjev za sigurnosne provjere Tegeltije.\n„Državna agencija za istrage i zaštitu zaprimila je zahtjev predsjedavajućeg Predsjedništva Bosne i Hercegovine za provjeru istinitosti informacija koje je na obrascu Izjave – Centralne izborne komisije Bosne i Hercegovine naveo gospodin Zoran Tegeltija, kandidat za predsjedavajućeg Savjeta ministara Bosne i Hercegovine. Rok za provjeru kandidata za predsjedavajućeg Savjeta ministara Bosne i Hercegovine propisan je članom 10 d. stav (7), Zakona o Savjetu ministara Bosne i Hercegovine i iznosi 8 dana, a počinje teći od dana zaprimanja zahtjeva predsjedavajućeg Predsjedništva Bosne i Hercegovine“, izjavili su iz SIPA-e za Patriju.


Zatvaranje 13. Međunarodnog i regionalnog sajma – Subotica 2019. – JKP Subotičke pijace\nOvogodišnji, trinaesti Međunarodni i regionalni „Subotički sajam 2109”, okupio je od 30. maja do 1. juna u Subotici oko 190 izlagača iz Italije, Slovenije, Mađarske, Hrvatske, Republike Srpske, Crne Gore, Češke i Srbije. Partner “Subotičkog sajma 2019” je bila Italija, zemlja sa kojom Srbija obeležava 140 godina diplomatskih odnosa i 10 godina strateškog partnerstva, a vodeća tema – uticaj IT sektora i digitalizacije na razvoj privrede.\nPo tradiciji ove privredne manifestacije, ovogodišnji “Subotički sajam” je završen dodelom priznanja najuspešnijim izlagačima. Pehar i diploma za prvo mesto pripali su preduzeću TDI Servis iz Subotice, druga nagrada je dodeljena Poslovnom inkubatoru Subotica, a treća subotičkoj kompaniji Erdsoft.\nTri posebne nagrade, za učesnike koji su se posebno istakli svojim prvim, ali zapaženim pojavljivanjem, pripale su Srednjoevropskoj mreži za ekonomski razvoj iz Budimpešte, Regionalnoj privrednoj komori Zapadnobačkog upravnog okruga, preduzeće „Zlatna Karpatija”, sa sedištem u Somboru, i preduzeću Loko Trans.\n„Subotički sajam“ je organizovalo Javno komunalno preduzeće „Subotičke pijace“ u saradnji sa lokalnom samoupravom grada Subotice, Regionalnom privrednom komorom Subotica, Sekretarijatom za privredu i turizam AP Vojvodine i preduzećem „V-Land Sajmovi“.


O TELENORU NOVOSTI NOVOSTI I SAOPSTENJA „TRČI, ČINI DOBRO“: 250.000 DINARA ZA INKLUZIVNA DEČIJA IGRALIŠTA U BEOGRADU I ĆIĆEVCU\nNa upravo završenom Beogradskom maratonu, predstavnici UNICEF-a su zajedno sa zaposlenima iz Telenora i Telenor banke učestvovali u Trci zadovoljstva pod sloganom „Trči, čini dobro“ za izgradnju inkluzivnih dečijih igrališta.\nUNICEF je u saradnji sa Sportskim savezom osoba sa invaliditetom Beograda (SSOSIB), započeo izgradnju inkluzivnih igrališta u Beogradu i Ćićevcu.\nOva igrališta će koristiti najmanje 1.000 dece sa i bez smetnji u razvoju i njihove porodice. Specijalno prilagođen prostor omogućiće deci da se igraju, bave sportom, sklapaju prijateljstva i uče o poštovanju različitosti.\nTelenorov tim na maratonu sastojao se od 250 zaposlenih i članova njihovih porodica. Kompanija je donirala 200 dinara za svaki pretrčani kilometar u Trci zadovoljstva, pa je ukupno prikupljeno 250 hiljada dinara za inkluzivna igrališta.\n„Maraton je sjajna prilika da podsetimo da sport ima moć da ujedini ljude iz različitih etničkih, kulturnih i socio-ekonomskih sredina oko zajedničke plemenite ideje – podrške onima kojima je pomoć potrebna. Izgradnjom inkluzivnih igrališta pravimo korak napred ka stvaranju inkluzivnog društva”, izjavila je direktorka UNICEF-a u Srbiji, Ređina De Dominićis.\nUNICEF-ovi fejseri takođe su bili deo maratona pa su svi trkači pre i nakon trka imali priliku da postanu deo Kluba prijatelja UNICEF-a i tako pomognu ovom i drugim programima koje sprovodi UNICEF u Srbiji.\n„Trči, čini dobro je kampanja koja se nadovezuje na celokupan slogan ovogodišnjeg Beogradskog maratona i Trku dobrote – Trči, uživaj, pomozi nekome. Maraton je idealna prilika da je zajednički iskoristimo kao platformu za dobročinstvo i podršku onima kojima je to potrebno, kao i da promovišemo inkluziju i ravnopravne uslove za sve”, rekla je Jelena Radivojević, stručna saradnica Sportskog saveza osoba sa invaliditetom Beograda.


Novi termin kada ćemo moći da gledamo i da navijamo za Nevenu Ignjatović je petak (prva trka u 2.0, druga trka u 5:15), kada se vozi i superveleslalom (trka je u 3.00) za skijaše na kojem će da nastupe Marko Vukićević i Marko Stevović.\nStart slaloma je prvo bio odložen za 30 minuta, a zatim i za još sat. Međutim, već tada je izraz na licima sudija jasno govorio da od trke nema ništa. Nestrpljive skijašice su pokušavale da se sakriju od udara vetra koji je dostizao brzinu od 90 kilometara na sat, sve dok ih nisu spasili dodatnih muka i poslali u autobus za Olimpijsko selo.\n"Bila sam spremna da se borim kao lav. Noge su bile spremne, štapovi su bili spremni, ali nam vetar nije dao da izađemo na teren. Ne mogu da se nerviram, kao da ja tu nešto mogu da promeni. Kako je meni, tako je i svima. Izgubili smo dan, ali ja se ne predajem" rekla nam je Nevena Ignjatović.\nJedna od navijačica koje su čekale da počne nadmetanje u spustu\nRASPORED - NAŠI NA OLIMPIJSKIM IGRAMA U PJONGČANGU


Crveni Krst Srbije po broju članova i angažmanu među prvima u svetu – Studio B\nCrveni Krst Srbije po broju članova i angažmanu među prvima u svetu\nCrveni Krst Srbije po broju članova i angažmanu među prvima u svetu tanjug\nObjavljeno: 03.05.2022. 14:02 Izmenjeno: 03.05.2022. 14:02\nProf Radovanović navodi da je Crveni krst Srbije prošle godine imao 155.000 članova, 69.000 volontera, kao i da u Srbiji ima oko 700 profesionalno zaposlenih u ovom društvu, po čemu je naš CK veoma ugledan u svetu.\nCrveni krst Srbije sa 155.000 članova i 69.000 volontera, pokazao je izuzetnu vitalnost i prilagoljivost u vreme pandemije kovida, kao i spremnost za pomoć ugroženima iz Ukrajine, čime se svrstava u najprestižnija društva u svetu, kaže predsednik Crvenog krsta Srbije prof. dr Dragan Radovanović.\nPovodom Svetskog dana Crvenog krsta i Crvenog polumeseca koji se obeležava 8.maja, u izjavi za Tanjug Radovanović naglašava da je važno da se slavi godišnjica tog hmanitarnog društva koje pomaže ljudima širom sveta, konstatujući da svaku godinu obeležava neka kriza, bilo da se radi o prirodnim katastrofama ili o oružanim konfliktima, kao što je to danas slučaj u Ukrajini.\n„Zato je važno da se 8.maja pošalje poruka, da se govori o dobročinstvu, humanosti, solidarnosti i o tome da ljudi treba da pomažu jedni druge i onda kada je teško, ali i kada su u pitanju neki drugi problemi mimo društvenih i prirodnih kriza, gde svako treba da pokaže ljudskost i empatiju“, istakao je Radovanović.\nUpravo pomažući drugima, Crveni krst Srbije je za pomoć ugroženima iz Ukrajine otvorio namenski račun, na kojem je do sada prikupljeno 2,68 miliona dinara, koji će biti uplaćeni Međunarodnom apelu federacija Crvenog krsta, gde se prikupljaju sva sredstva za potrebe humanitarne pomoći.\nRadovanović kaže da je oko 13 miliona ljudi iz Ukrajine raseljeno, od čega je tri miliona ljudi raseljeno van te zemlje, a oko 10 miliona u okviru te države.\n“Svaki deseti Ukrajinac koji je napustio svoje mesto boravka je dobio pomoć Međunarodnog crvenog krsta, a do sada je distribuirano 1,8 miliona kilograma humanitarne pomoći, oko milion paketa hrane, i oko 2,2 miliona ljudi je dobilo novčana sredstva“, rekao je on.\nRadovanović pojašnjava da Crveni krst učestvuje i u evakuaciji stanovništva, kao i u prihvatu izbeglica na granicama, dodajući da će Međunarodni crveni krst u narednim godinama za pomoć u graničnim delovima Ukrajine i u samoj Ukrajini obezbediti 1,3 milijardi franaka, za pomoć ljudima koji zbog rata migriraju.\nI Crveni krst Srbije ima svoja zaduženja u okviru tih delatsti, a Radovanović kaže da na dnevnom niovu dobijaju izveštaj sa terena da li su se izbegli prijavili kada su stigli iz Ukrajine i koja im je pomoć potrebna.\n“Do sada smo za njihove potrebe distribuirali hranu, higijenu, knjige za decu, bojanke…“, rekao je on i istako da će se nastaviti sa pružanjem pomoći.\nKaže i da su izbegli iz Ukrajine stacionirani u 34 opštine, od kojih jedan deo ima ukrajinsku dijasporu, te su raseljeni uglavnom smešteni kod svojih rođaka i prijatelja, dok je mali broj njih smešten u prihvatnim centrima, ali ističe i da bez obzira gde su, uključeni su u pomoć koju pruža Crveni krst Srbije.\nSvetski dan Crvenog krsta obeležava se na dan rođenja Anri Dinana, koji je osnovao Međunarodni Crveni krst 1863, dok je Crveni krst Srbije osnovan 1876. godine, kao jedno od prvih 15 nacionalnih društava u svetu, te spada u jedano od najstarijih društava ovog tipa\nTaj dan u Srbiji biće obeležen polaganjem venaca na zgradu sadašnjeg Muzeja kinoteke, gde je nekada osnovano prvo srpsko društvo Crvenog krsta.\nTakođe, prema rečima Radovanovića, biće organizovana i poseta izložbe posvećenoj osnivaču Crvenog krsta Srbije, „Zaboravljeni junak doktor Vladan Ðorđević“ u Domu Vojske, kao i svečanost na kojoj će se zahvaliti donatorima i partnerima koji su pomogli njihov rad za vreme krize izazvane pandemijom korona virusa.\n„Ovo će biti dobra prilika da se zahvalimo i svim volonterima, njih 69.000 koliko ih ima u Srbiji, za to što rade i pomažu u okviru Crvenog krsta u čitavoj našoj zemlji“, istakao je Radovanović.\nNaglasio je da je tokom prošle godine Crveni krst Srbije pripremio i distribuirao oko 6,6 miliona obroka za preko 33.000 korisnika u 77 narodnih kuhinja, koliko ih je u Srbiji pod okriljem Crvenog krsta.\nTakođe, Crveni krst Srbije priključio se akciji dobrovoljnog davanja krvi, pa je u okviru 33 akcije, u kojoj je učestvovalo više od 3.000 vlontera, prikupljena 121.000 jedinica krvi.\nRadovanović je rekao i da je Crveni krst Srbije pomogao i 143.000 pojedinaca pogođenih prirodnim katastrofama u vreme pandemije, ali i pružio podršku starijem stanovništvu tokom perioda “lokdauna”, kao i porodicama čiji su članovi imali teži obolelik infekcije ili izgubili život od virusa korone, čime je društvo pokazalo izuzetnu prilagodljivost i vitalnost u teškim i nevakidašnjim okolnostima.\nKao jedan od važnih doprinosa, Radovanović je naveo i psiho-socijalnu podršku i pomoć, koja je značajna i sprovodi se od samog početka bilo koje krize, kada su ljudi u strahu i kada im je neophodna razgovor i razumevanje.\nKada je reč o planovima, Radovanović kaže da Crveni krst u Srbiji pravi četvorogodišnje faze u čijem su fokusu povećanje volontera i uključivanje što više mladih ljudi u njihove programe.\n„Širenje članstva i širenje baze volontera daju najveći legitimitet Crvenom krstu“, podvukao je predsednik Crvenog krsta.\nRadovanović je naglasio da je uz podršku Olimpijskog komiteta Srbije i Ministarstva zdravlja počela i realizacija programa „Život je u tvojim rukama“ u koji su uključeni kako sportski savezi u Beogradu, tako i lokalni sportski kolektivi širom Srbije.\nIstakao je da je saradnja sa državnim institucijama i lokalnim smoupravama na najvišem nivou, te da je država poverila ovom društvu, prema Zakonu o Crvenom krstu, delovanje u nesrećama, motivisanju ljudi za dobrovoljno davanje krvi, obuku stanovništva u prvoj pomoći, kao i sprovođenje socijalnih programa podrške stanovništvu.


First minute cijena: 229 KM\n23.10-27.10.2019 / autobusom iz Sarajeva\narhitekturom, širokim avenijama, parkovima, restoranima i klubovima idealan je izbor za kratki predah od svakodnevih obaveza. Želite li razgledati grad noću, predlažemo vam vožnju broom, ili šetnju romantičnim ulicama Starog grada. Budimpešta nudi bogat noćni program: od opere, pozorišta, baleta, do pivnica i čardi s lokalnim mađarskim melosom ili kabaretskih predstava poput onih u Parizu. Za vrijeme Vašeg boravka u Mađarskoj vodimo Vas na panoramsko razgledanje Budimpešte i nezaboravno krstarenje Dunavom, izlet u dvorac Godollo gdje je svoje vrijeme provodila čuvena kraljica Sissi... U večernjim satima i u posebni ambijent mađarske čarde, gdje ćete uživati uz muziku i ples...\nCIJENA: 229,00 KM (first minute ponuda za uplate do 07.09.)*\n*Cijena nakon 07.09.2019. iznosi 259,00 KM\nPrijevoz modernim autobusom na relaciji Sarajevo - Budimpešta - Sarajevo,\n2 noćenja sa doručkom u dvokrevetnoj sobi u hotelu 3* u Budimpešti,\nUsluge stručnog vodiča tokom putovanja i boravka u Mađarskoj i kompletna organizacija putovanja,\nOdlazak u tržni centar Tropicarium u povratku.\nFakultativni izleti ( Budimpešta 15,00 EUR, Godolo (ulaznica uključena) 25,00 EUR, Čarda sa večerom 35,00 EUR, krstarenje Dunavom 15,00 EUR,),


Dvije trase brze ceste Beograd-Sarajevo: Federacija forsira Tuzlu, RS insistira na Višegradu - Građevinarstvo\nDvije trase brze ceste Beograd-Sarajevo: Federacija forsira Tuzlu, RS insistira na Višegradu\n12/06/2017 11/06/2017 Verica Stokanovic\nAutoput Sarajevo – Beograd još je u fazi planiranja, ali se u javnosti već pojavilo nekoliko mogućih ruta kojim bi se on pružao. Koplja se definitivno lome oko dvije trase. Jedna je ona koja bi išla samo kroz teritoriju RS-a, a druga ona koja bi zahvatila i dio FBiH oko Žepča i Tuzle, pa dalje prema Bijeljini.\nStav Vlade RS zasada je da je za RS najprihvatljivija “ruta 3”, preko Istočnog Sarajeva, Pala, Sokoca, Višegrada, do graničnog prelaza Vardište. S druge strane, iz FBiH su više za trasu koja bi išla i preko Žepča i Tuzle, pa dalje preko Bijeljine do Beograda, piše Slobodna Bosna.\nU Sarajevu će se 19. juna održati sastanak ministara prometa iz Vijeća ministara BiH, RS-a i FBiH, a jedna od tema bit će izgradnja autoputa Sarajevo – Beograd, potvrdio je, Neđo Trninić, ministar saobraćaja i veza RS.\nPrema ranijim procjenama koje su se pojavile, trasa autoputa Sarajevo – Beograd koštat će oko 850 miliona eura, odnsono oko 1,7 milijardi KM, a zavisno od trase, može biti dugačka od 120 do 150 kilometara.Ministar Trninić kaže da se RS drži strateških dokumenata i planova kada su u pitanju projekti izgradnje autoputeva i brzih cesta kroz RS, pa tako i izgradnja trase Sarajevo – Beograd.\nPrema njegovim riječima, sada je možda najrealnije da se proširi postojeća trasa Sarajevo – Beograd izgradnjom još jedne trake, jer se investicija izgradnje novog autoputa ili brze ceste mjeri u milijardama maraka, a to je ogromna investicija.\n– Nije sporno to da mogu da se otvore neka nova pitanja o pravcima puteva, ali stav RS-a je poznat. Imamo, u posljednje vrijeme često spominjanje u javnosti i medijima u FBiH, turske investitore koji su zainteresovani za izgradnju trase Sarajevo – Beograd, ali ja nemam pouzdane informacije da li je to tačno. Mi nemamo ni pouzdane studije o rutama koje se spominju u javnosti. Na sastanku u Sarajevu tražit ću konkretne odgovore. Vlada RS ne bježi od priče o autoputu Sarajevo – Beograd, ali zastupamo interese RS-a – kaže Trninić.\nOn dodaje da je izgradnja autoputa ili brze ceste Sarajevo – Beograd zasada samo u domenu razgovora i da prije svega treba gledati finansijske mogućnosti izvođenja projekta.Fadil Novalić, premijer Federacije BiH, zalaže se za izgradnju autoceste Sarajevo – Beograd preko Tuzle. -Ova trasa je najkraća, a povezat će dva najmnogoljudnija kantona u Federaciji BiH te Semberiju na sjeveru Bosne, kao najnaseljeniji dio Republike Srpske, rekao je premijer Novalić za “Slobodnu Bosnu”.Novalić kaže da je prednost ove trase i to što bi ta ruta odgovarala i Srbiji, koja bi imala relativno lak zadatak da tu autocestu poveže s pravcem Beograd – Zagreb.\nTags: brza cesta beograd-sarajevo\nVodopadi, restorani, priroda… na aerodromu u Singapuru\nInvestitori zainteresirani za hotel Nacional koji u centru Sarajeva propada već 20 godina


pranje novca - Sputnjik Srbija\n12:56 21 April 2021\nRazbijena kriminalna grupa: Uhapšeno 12 osoba, oštetili budžet Srbije za više od milion evra\nPripadnici Ministarstva unutrašnjih poslova, Uprave kriminalističke policije, uhapsili su 12 osoba osumnjičenih da su kao pripadnici organizovane kriminalne grupe, koristeći poslovnu dokumentaciju sa neistinitim sadržajem, oštetili budžet Republike Srbije za više od 122 miliona dinara, saopšteno je iz MUP-a.\nEkskluzivno rudarenje kriptovaluta način je da se izbegnu promenjive transakcijske naknade, ali, kako otkriva nova analiza, i za moguće pranje novca ili izbegavanje plaćanja poreza.\nUzbunjivač koji je otkrio da je „Danske bank“ bila uključena u navodno pranje novca izjavio je danas da je jedna velika evropska banka pomogla u obradi sumnjivih transakcija u vrednosti do 150 milijardi dolara, u šta su, kako tvrdi, bile umešane i dve američke banke.\nNa jednoj od svojih poslednjih sednica pred parlamentarne izbore 3. juna, Skupština Slovenije potvrdila je izveštaj Anketnog odbora koji se bavio istragom o nepravilnostima u slovenačkom bankarskom sistemu i pojedinim slučajevima pranja novca.\nManafortu preti 80 godina zatvora\nPolu Manafortu, bivšem šefu predizbornog štaba Donalda Trampa, preti zatvorska kazna od 80 godina ukoliko se utvrdi njegova krivica, prenosi AP.\nAmeričke vlasti neće dozvoliti da optužbe na račun Pola Manaforta, bivšeg šefa predizbornog štaba Donalda Trampa, kao i njegovog bivšeg poslovnog saradnika Rika Gejtsa, budu potvrđene, smatra profesor sa Fakulteta svetske politike Univerziteta Lomonosov i politički analitičar Aleksej Fenenko.\nPolicija u Parizu zatvorila jednu od poslednjih kockarnica\nFrancuska policija zatvorila je Engleski klub u Parizu - jedno od poslednjih mesta u gradu u kome je dozvoljeno kockanje. Operacija je izvršena u noći između ponedeljka i utorka, prenela je agencija „Frans pres“.\nU Jerevanu uhapšen Rus po poternici SAD\nRus Sergej Mironov uhapšen je u Jerevanu pod optužbom za pranje novca i nezakonitu predaju vojne tehnologije, saopštio je u subotu njegov advokat Karen Nersesjan.


Predsednici Rusije i Turske Vladimir Putin i Redžep Tajip Erdogan naglasili su danas važnost saradnje u razvoju vakcina i terapija protiv korona virusa, saopštila je danas pres služba Kremlja nakon njihovog telefonskog razgovora.\nDvojica predsednika su razgovarali detaljno o problemima borbe protiv pandemije korona virusa, preneo je TASS.\nPutin i Erdogan su istakli značaj dalje saradnje između relevantnih agencija dveju zemalja u razvoju vakcine i tarepija za lečenje infekcije, navedeno je u saopštenju.\nPredsednik Rusije je zahvalio turskim partnerima na pomoći u organizaciji repatrijacije ruskih državljana i za humanitarnu pomoć u velikom broju ruskih regiona.\nPutin i Erdogan su pozvali na jačanje napora na primeni rusko-turskih sporazuma o Idlibu u Siriji i izrazili zabrinutost zbog pogporšnja situacije u Libiji.\nDvojica predsednika su razgovarali i o trenutnim aspektima bilateralne trgovine i ekonomske saradnje i složili se da nastave regularni dijalog dve zemlje na različitim nivoima.


U 21. kolu Superlige Srbije Partizan je na svom stadionu savladao Radnik iz Surdulice 3:0 (1:0) i vratio se na drugo mesto na tabeli. Dominirao je Partizan 90 minuta protiv Radnika, ali ostaje žal što nijedan gol nije postignut iz nekoliko veoma lepih… »\nDobar start crno-belih u 2020. godini i sigurna pobeda nad Radnikom. Dobar start crno-belih u 2020. godini i sigurna pobeda nad Radnikom. Partizan je u prvom meču u 2020. godini pružio lepo nedeljno poslepodne navijačima u Humskoj. Prelepi golovi… »\nMondo: Savo nezadovoljan: Ako hoćemo pobede u aprilu, moramo danas da ih zaslužimo\nPartizan razbio Radnik, Natho dao dva gola i majstorijama potvrdio klasu (VIDEO)\nFudbaleri Partizana savladali su kao domaćini ekipu Radnika iz Surdulice sa 3:0 u 21. kolu Super lige Srbije, uz dva pogotka najboljeg pojedinca na meču, Bibrasa Natha. Partizan je od starta meča krenuo prillično „uspavano“ i pokušavao da nametne… »\nMondo pre 1 satjoš 47 povezanih\nVečernje novosti pre 24 minutajoš 32 povezane\nSportski žurnal pre 5 satijoš 30 povezanih\nVesti online pre 11 satijoš 18 povezanih


Obustava vatre u Siriji stupa na snagu 27. februara u ponoć | Serb.rs\nSerb.rs > AKTUELNO > Obustava vatre u Siriji stupa na snagu 27. februara u ponoć\n22. februara 2016. / Komentari su isključeni na Obustava vatre u Siriji stupa na snagu 27. februara u ponoć\nU saopštenju ruskog ministarstva se navodi da su Lavrov i Keri sinoć razgovarali još dva puta telefonom, javio je TAS S, prenosi Tanjug.\n„Dve strane su dogovorile dodatne parametre za režim prekida vatre u Siriji. O rezultatima razgovora biće obavešteni predsednici Rusije Vladimir Putin i SAD Barak Obama”, stoji u saopštenju ministarstva.\nPredsednik Sirije Bašar al-Asad je u subotu poručio da je spreman za prekid vatre, pod uslovom da „teroristi” ne iskoriste zatišje u borbama u svoju korist, kao i da države koje podržavaju pobunjenike obustave podršku koju im pružaju.\nPored toga, sirijska opozicija je nešto ranije navela da je pristala na „mogućnost privremenog primirja”, pod uslovom da dobije garancije da će saveznici zvaničnog Damaska, uključujući Rusiju, obustaviti vatru, da bude prekinuta blokada opkoljenih gradova i omogućena dostava humanitarne pomoći širom zemlje.\nOznake: humanitarna, opozicija, pomoć, pregovori, primirje, Rusija, sad, Sirija, sporazum, vesti / Objavljeno u: AKTUELNO


Minić: Vlast će izdati potvrdu o nevinosti Siniše Malog\nBeta 4. oktobra 2021. 12:25\nČlan Upravnog odbora Transparentnosti Srbija Zlatko Minić izjavio je danas da posle otkrića „Pandorinih papira“ Siniša Mali ne bi trebalo da ostane na poziciji ministra finansija.\nMinić je agenciji Beta kazao da je ministar Mali važan igrač u piramidi podele moći Aleksandra Vučića i da će zbog toga mejnstrim mediji u Srbiji zaobići temu o 24 stana Siniše Malog u Bugarskoj.\n„Provladini mediji će se baviti pranjem para svetskih moćnika i Mila Djukanovića, a Sinišu Malog će zaobići. To se već pokazalo, u prvim izveštajima o ‘Pandorinim papirima’ niko nije spomenuo ministra Malog“, ocenio je Minić.\nNa pitanje Bete da li se može očekivati reakcija državnih organa na potvrdi o pranju para u Bugarskoj, Minić je rekao da se može očekivati da vlast izda potvrdu o nevinosti Siniše Malog.\n„Uprava za sprečavanje pranja novca je u sastavu Ministarstva finansija na čijem čelu je upravo Mali, što govori da su državni organi zarobljeni i da od njih ne treba očekivati bilo kakvu reakciju po ovom pitanju“, naveo je on.\nIstakao je da Siniša Mali može da bude samo član vlade u kojoj se laže, obmanjuje i izvode operacije koje su udžbenički primeri pranja novca.\n„Mi u vladi imamo ministre koji bi zbog svojih sumnjivih poslova teško bili članovi vlada čak i nekih centralnoazijskih zemalja o kojima se prepričavaju anegdote na granici ‘verovali ili ne'“, naglasio je Minić.\nViše desetina sadašnjih i bivših državnika i moćnih milijardera povezano je s kompanijama koje koriste poreske oaze, otkrilo je novinarsko istraživanje nazvano „Pandorini papiri“.\nU istraživanju Medjunarodnog konzorcijuma istraživačkih novinara (ICIJ) i 150 medija širom sveta otkriveno je da je 330 javnih zvaničnika širom sveta povezano sa ofšor (offshore) računima.\nZasad su, izmedju ostalog, objavljeni tekstovi u kojima se govori i o ministru finansija Srbije Siniši Malom, odnosno načinu na koji je stekao 24 stana u Bugarskoj.\nObjavljen je i tekst o tome da su crnogorski predsednik Milo Djukanović i njegov sin prikrivali vlasništvo nad svojom stvarnom imovinom preko složene mreže povezanih kompanija iz više država i ofšor područja.\nSpominje se i kum predsednika Srbije Aleksandra Vučića i nekadašnji direktor Elektromreže Srbije Nikola Petrović i navodi da je, skriven iza ofšor firme, kupio avio-kompaniju Stanka Subotića i to za samo 100 hiljada evra.\nČak Noris pravi papriku od ajvara.


Vlada za 15 dana i sa 15 ministarstava – Nadlanu.com\nObjavljeno 29. juna 2012. / 14:20:29\nPosle prvog zvaničnog razgovora o novoj vladi i dvočasovnog sastanka, Dačić i Vučić su rekli da nije razgovarano o kadrovskim rešenjima, ali da je postignuta saglasnost o političkim ciljevima i rezultatima koje bi vlada trebalo da postigne.\nVučić je precizirao da je jedino dogovoreno da predsednik vlade bude Dačić, a da se o drugim kadrovskim rešenjima nije razgovaralo.\nO svom eventualnom angažmanu u budućoj vladi, Vučić i pored više insistiranja novinara nije želeo da govori, dok je Dačić rekao da smatra da lider najveće stranke treba da bude u vladi.\nDačić, kao ni Vučić, nije hteo da kaže koju funkciju je ponudio lideru SNS, ali je potvrdio da je to učinio i da će u narednim danima Vučić saopštiti svoju odluku da li je to prihvatio ili ne.\nDačić je rekao da te dve stranke imaju različite poglede i mišljenja na neke stvari koje su se dešavale u prošlosti, ali da im je zajedničko jedinstveno opredeljenje da učine sve da sadašnjost i budućnost Srbije bude bolja, da Srbija postane članica EU, faktor stabilnost i u regionu, očišćena od korupcije i kriminala i zemlja socijalne pravde.\nOn je dodao da su se dve strane složile da je nesporno da Srbija nastavi evropski put, oko dobijanja datuma za otvaranje pregovora sa EU, ali i prihvatanja i realizaciju evropskih standarda.\nDačić je ocenio da se na prethodnim izborima nije odlučivalo o tome da li će Srbija nastaviti evropski put, jer to nije ni bilo sporno.\n“Uz dobijanje datuma pregovora, očuvanje nacionalnih i državnih interesa, borbu protiv korupcije i kriminala, članstvo u EU ključni su ciljeva vlade koju ću voditi”, rekao je Dačić.\nPrema njegovim rečima, nova vlada je stvar kompromisa, a kompromis podrazumeva da svako dobije po nešto što nije želeo.\nDa toga nije bilo, dodao je, bili bi raspisani novi izbori.\n“Ovo nisu naši lični odnosi, već saradnja dve stranke i koalicije. I to u mnogome prevazilazi naše lične odnose. Ne treba se zavaravati da postoji velika zaljubljenost”, rekao je Dačić, odgovarajući na pitanje o saradnji sa Vučićem i SNS, sa kojima do sada nije sarađivao.\nDačić je precizirao da će u narednim danima biti završen kompletan posao oko formiranja nove vlade, a da je to potrebno učiniti iz dva koraka – najpre u Skupštini Srbije završiti konstituisanje tog zakonodavnog tela i izabrati rukovodstvo i radna tela, a zatim održati novu sednicu na kojoj bi bila izabrana nova vlada.\nDa bi sve to bilo omogućeno neophodno je usvojiti i izmene Zakona o ministarstvima, naveo je Dačić, koji je ponovio da je uveren da i vladu može da vodi kao što je vodio MUP.\nKako su Dačić i Vučić saopštili, na sastanku je govoreno o rashodnoj i prihodnoj strani budžeta, s obzirom da su državne finansije u, kako su ocenili, prilično lošem stanju.\nPrema Vučićevim rečima, Srbija “nije plen”, a stanje u državnoj kasi je, kako je ocenio, “potpuno katastrofalno”.\n“Stanje u zemlji je katastrofalno i na ivici propasti, do kraja godine nedostaje nam tri milijarde i ako ne donesemo hitne mere imaćemo propast u pravom smislu i ostaćemo bez zemlje u bukvalnom smislu”, rekao je Vučić.\nNa pitanje kako je moguća saradnja sa Dačićem o kome je davao izuzetno negativne ocene tokom predizborne kampanje, Vučić je rekao da je negativno ocenjivao rad prethodne vlade i da se postavlja pitanje da li je potrebno “da se ostavi DS na vlasti ili da se pokuša nešto učiniti, kako bi došlo do promena u zemlji”.\n“Ovo nije ostvarenje naših snova. Laž je da niko nije glasao za ovu vladu, ali dobra vest za Srbiju jeste da će oni koji su razarali državu 12 godina otići u opoziciju”, rekao je Vučić.\nNa pitanje kako komentariše to što vlast u Beogradu čini druga koalicija u odnosu na republičku, Vučić je rekao da sa Dačićem nije razgovarao o beogradskoj vlasti, već o nekim lokalnim koalicijama još pre mesec dana.\nUz podsećanje da je gradonačelnik Beograda Dragan Đilas osvojio osam odsto više glasova od njega, Vučić je naveo da je podneo ostavku na odborničko mesto, ali i dodao da nije želeo na vlast da dođe kao što je to učinio Đilas, ne precizirajući kako.\nNovinare je zanimalo i mišljenje Vučića o medijskoj sferi, a lider naprednjaka je naglasio da će biti omogućena potpuna sloboda štampe i zamolio predstavnike sedme sile da objektivno izveštavaju.\nOn je rekao da lično nikada nije pozvao nijednu redakciju kako bi intervenisao o bilo čemu, iako se “načitao gluposti i besmislica”.\n“Po 15 minuta objašnjavam pojedinim ambasadorima da nije tačno ono što se piše o budućim ministrima i ne mogu da ih uverim da ja valjda bolje znam o tome nego oni koji to čitaju iz novina”, rekao je Vučić.\nPrvi čovek naprednjaka najavio je za nedelju sednicu Glavnog odbora stranke na kojoj će se razgovarati o budućoj vladi, a sedmicu kasnije još jednu sednicu tog tela na kojoj bi trebalo da se razgovara i o kadrovskim rešenjima.\nOn je dodao i da će sa liderom trećeg koalicionog partnera Mlađanom Dinkićem razgovarati u narednim danima.


- Pre svega idemo na jak turnir, koji će našoj ekipi pomoći da podigne formu pred početak prvenstva. Zadovoljan sam zalaganjem svih igrača u pripremnom period i pripremne utakmice koje smo do sada odigrali daju nam sigurnost da možemo da odigramo dve dobre utakmice, protiv jakih protivnika. To će još biti prilika da Nevena Majstorovića, koji je skoro stigao sa Evropskog prvenstva, “ubacimo” u naš sistem igre i tako još čvršći dočekamo početak prvenstva. Mogu da kažem da su obe ekipe, koje učestvuju na Kupu, pune stranaca sa dobrim budžetima naročito Halkbank. Popunjeni su igračima koji su upravo završili Evropsko prvenstvo i to sigurno pokazuje kvalitet tih igrača, ali nas nikako ne oslobađa obaveza da odigramo dobro sa odličnom energijom, izjavio je pred odlazak na Kup trener odbojkaša Radničkog, Dragan Kobiljski.\n- Nismo imali priliku da se upoznamo sa protivničkim ekipama. Halkbank je favorit turnira, ekipa sa tradicijom. Imaju kvalitetne igrače, pre svega iz Turske, plus par njih sa strane. Čine moćnu ekipu koja ulazi sa ambicijom da se plasiraju u sam vrh. Grci su za nas nepoznanica, ali pružićemo naš maksimum i nadamo se najboljem, istakao je Neven Majstorović, igrač Odbojkaškog kluba Radnički.\n(M) Kragujevčani putuju u Beograd po nove bodove\nPrikazanom igrom i trijumfom na startu šampionata u duelu sa ekipom Novog Pazara, rukometaši Radničkog su razgalili srca svojih navijača i pokazali da će predstavljati bitan faktor u nastavku prvenstva. Sledeći protivnik na putu ostvarenja zacrtanog cilja je ekipa Obilića, koja će ih ugostiti u subotu 25. septembra u hali SC “Voždovac“ na Banjici u drugom kolu Arkus lige za muškarce. Važno je napomenuti da je Radnički iz oba prošlogodišnja susreta izašao kao pobednik.\n- Jako bitna utakmica za nas i ako zelimo da se nadjemo u plej-ofu, ovakve utakmice na strani se moraju pobeđivati. Sa druge strane neće nam biti ni malo lako, ekipa Obilića je dobar miks iskusnih i mladih igrača koji su željni dokazivanja i ako vide i malu šansu da mogu da pobede, učiniće sve da nam maksimalno otežaju posao. Sve u svemu čeka nas velika borba u cilju da izborimo pozitivan rezultat, najavio je susret u Beogradu najbolji pojedinac prethodnog kola, bek Radničkog Dragan Tubić.\nUtakmica je zakazana za 20 časova, a sudijski par će činiti Marko Boričić i Dejan Marković iz Beograda.\n(Ž) Radnički na teškom ispitu u Novom Sadu\nSa ekipom Vojvodine smo se susreli tokom pripremnog perioda na prijateljskoj utakmici. Iako smo pretrpele poraz, ta činjenica nas neće obeshrabriti, ulazimo u meč jako i sa namerom da kući donesemo dva boda. Novosađanke krasi jaka odbrana, visoke su i pokrivaju dosta prostora na pozicijama 3 i 4 u defanzivi. Spremamo taktiku kojom ćemo ih iznenaditi, da im se suprotstavimo svojom prepoznatljivom igrom, hrabrom, agresivnom odbranom i dobrim trčanjem i smatram da nećemo imati problema u nameri da osvojimo ceo plen, iznela je očekivanja pred duel sa Novosađankama ubojiti bek Radničkog Teodora Veličković.\nPočetak utakmice je zakazan u 20:15 časova, a pravdu će deliti sudijski par Đorđe i Miloš Jevtić iz Lazarevca.


ŠTAMPA I NAREZIVANJE CD I DVD DISKOVA - Štamparija Beograd - Kopirnica KAĆA\nŠtamparija Kaća nudi usluge štampe i narezivanja CD i DVD diskova po najnižim mogućim cenama. Štampa na diskovima omogućava, kako estetski izgled, tako i lakše razvrstavanje medija, posebno u slučajevima gde se radi o većem broju diskova.\nŠTAMPA DISKOVA I OMOTA I NAREZIVANJE CD I DVD DISKOVA\nŠtampa na diskovima i narezivanje diskova se može raditi za razne namene, serijski ili pojedinačno. Štampa na diskovima u seriji se radi za diskove iste sadržine, a štampati se mogu, kako dsikovi, tako i omoti diskova. Štampa na diskovima u seriji je veoma isplativ način proizvodnje diskova.\nŠtampa pojedinačnih diskova različite sadržine se uglavnom radi u slučajevima kada ljudi žele da sačuvaju video i audio zapise sa važnih događaja, rođendana, svadbi, krštenja i sl.\nŠtamparija Kaća nudi, pored štampe i narezivanja DVD i CD diskova, i prazne diskove po veoma povoljnoj ceni. Ukoliko nemate svoj dizajn koji želite da odštampate na disku, grafički dizajneri štamparije Kaća će vrlo rado pomoći u pripremi.\nAko imate i neki tekst koji prati sadržaj CD-a ili DVD-ja, možemo ga odštampati kao buklet i ili katalog.\nŠtampa na diskovima se može raditi pomoću nekoliko tehnika, mada je za količine ispod hiljadu komada, INK JET tehnika štampe najpovoljnija. INK JET štampa na CD i DVD diskovima se može raditi kao sjajna ili mat.\nPozovite štampariju Kaća i dobijte sve detaljne informacije o načinu štampe CD I DVD diskova, kao i o ceni za svaki konkretan slučaj.